“Makin Garu Makin Sedap..”- Macam Mana Kudis Buta Boleh Berjangkit? Apa Rawatan Yang Sesuai?

Kudis buta terjadi disebabkan oleh gigitan kutu yang bernama Sarcoptes Scabiei dan akan menyebabkan kegataln. Ianya berbadan bulat dan mempunyai lapan kaki yang panjang. Kutu betina ini berukuran 0.4 mm panjang setiap satu.
Kudis buta bukanlah tanda-tanda kurangnya penjagaan kebersihan. Buat anda yang tertanya-tanya bagaimana kudis buta boleh berjangkit dan cara merawatnya, ikuti perkongsian Dr Samhan di laman Twitter.

Baca juga: Rupanya Nak Hilangkan Pedas Bukan Minum Air Kosong, Patutlah Makin Pedas!
MACAM MANA KUDIS BUTA BOLEH BERJANGKIT? APA RAWATAN YANG SESUAI?

Jika dilihat melalui mikroskop, kutu berbadan bulat dan ada lapan kaki. Oh ya, kutu ini betina. Dia akan menggorek masuk ke dalam kulit, bertelur dan terus mati. Telur tersebut akan menetas dan menjadi kutu. Kutu ini boleh hidup pada kulit dan menyebabkan kegatalan.

Kutu ini hidup pada permukaan kulit. Ia sangat mudah berjangkit melalui sentuhan langsung kulit seseorang dengan orang yang mengalami kudis buta.
Kutu ini boleh jatuh pada tuala, selimut, baju atau cadar yang diguna pesakit kudis buta dan boleh hidup selama tiga hari dan kemudiannya akan mati.

Ia akan hidup lebih panjang jika mampu menumpang pada ‘perumah baru’ dan boleh hidup lebih 30 hari! Jangkitan skabies biasanya berlaku di tempat-tempat awam seperti taska dan tadika, sekolah, asrama dan pusat-pusat penjagaan yang mana orang ramai kerap berhubungan dan berinteraksi antara satu sama yang lain.
Ruam skabies biasanya melibatkan celah-celah jari tangan dan kaki, ketiak, pusat, kawasan pinggang, kemaluan dan celah paha, manakala sangat jarang melibatkan muka dan kepala.
APA RAWATAN YANG SESUAI?
1. Menggunakan losyen antiscabies

Losyen Permethrin 5%
– Sesuai digunakan kanak-kanak 2 bulan keatas dan wanita mengandung
– Sapu dan biarkan semalaman
– Contoh: A-Scabs lotion
Emulsi Benzyl Benzoate (EBB) 25%

– Sapu dan biarkan pada kulit 24 jam, kemudian mandi.
– Dewasa(12 tahun ke atas): pakai losyen 25% tanpa perlu di campur dengan air
– Kanak-kanak 2-12 tahun: campur losyen dengan air pada nisbah 1:1 (kepekatan jadi 12.5%)
– Bayi 2 bulan ke atas : campur losyen dengan air pada nisbah 1: 3 (kepekatan jadi 8.3%)
– Jika perlu, ulang rawatan selepas 5 hari penggunaan kali pertama.
– Contoh : Scabitone Emulsion, RidPed
Losyen Lindane 1%
– Sapu dari bahagian leher hingga ke tapak kaki. Biarkan apada kulit 8-12 jam, kemudian mandi.
– Digunakan sekiranya losyen permethrin dan benzyl benzoate gagal merawat kudis buta.
– Elak gunakan pada wanita hamil serta menyusu anak, bayi pramatang, pesakit sawan, individu dengan masalah kulit (atopic dermatitis, psoriasis).
– Contoh : Scaboma Lotion

2. Jangan berkongsi tuala,baju atau tempat tidur dengan pesakit kudis buta.
3. Elak hantar kanak-kanak yang dijangkiti dari sekolah / tempat asuhan sehingga selesai rawatan.
4. Semua ahli keluarga perlu dirawat pada masa yang sama, tidak kira sama ada mereka ada rasa gatal atau tidak.
5. Basuh semua pakaian dengan air panas pada suhu 60 darjah celcius.
Sumber: Twitter Dr Samhan


Selalu Rasa Murung & ‘Overthinking’? Guna Teknik Brain Dump Untuk Buang ‘Sampah’ Dalam Kepala!

Mesti anda pernah mengalami perasaan dimana muncul rasa gelisah dan berserabut secara tiba-tiba bukan? Mungkin perkara ini dianggap normal, namun dalam masa yang sama akan menjadi lebih bahaya kepada kesihatan mental jika tidak dikawal dengan betul.
Terdapat beberapa aktivit yang anda boleh lakukan untuk mengurangkan masalah keresahan melampau yang membelenggu dalam fikiran. Antaranya adalah brain dump dimana anda boleh menggunakan teknik ini untuk ‘membuang’ segala masalah yang tersimpan di dalam hati dan fikiran. Katanya teknik ini memang menjadi!

APA ITU AKTVITI BRAIN DUMP?

Jika kalian selalu over thinking, ada Anxiety, Depression, Panic Attack, stress atau lost di dalam kehidupan harian, saya akan cadangkan kaedah Brain Dump untuk meringankan fikiran (Declutter your mind and thought).

1. Brain Dump adalah kaedah yang sangat mudah untuk clearkan minda kita, dan menguruskan pemikiran serta otak kita.

2. Brain Dump sangat membantu dalam meningkatkan fokus pada perkara penting yang perlu dilakukan.
3. Teknik ini sangat berkesan untuk mencegah Panic Attack, Anxiety, Depression serta mengurangkan keserabutan hidup kita.
4. Yang paling penting, Brain Dump sangat membantu dalam menguruskan masa kita dengan lebih berkualiti serta mengurangkan over thinking.

5. Ini bermaksud, aktiviti ini dapat membantu kita menjadi orang yang lebih tenang dan produktif.
6. Bahan yang diperlukan untuk aktiviti Brain Dump adalah sebuah Notebook, sebatang pen, highlight atau sehelai kertas jika kalian tidak mahu menggunakan notebook.
7. Tuliskan setiap perkara yang berlegar di dalam fikiran kita sekarang.
– Apa yang sedang kita risaukan?
– Apa yang kerap kita terlupa?
– Apa yang ingin sekali kita lakukan?
– Apa aktiviti yang jika kita lakukan dapat menaikkan semangat kita?
– Peristiwa negatif yang mengganggu fikiran kita?
– Peristiwa penting yang akan muncul (birthday, kenduri, mesyuarat).
– Impian kita yang tidak terlaksana.
– Aktiviti untuk mencapai impian kita.
– Aktiviti harian yang perlu dilakukan segera.
– Orang yang annoying hari ini.
– Apa yang menganggu fikiran kita.
– Apa aktiviti segera yang perlu kita lakukan tanpa tangguh.
Tuliskan semuanya.
8. Biasanya saya akan cadangkan client saya untuk melakukan aktiviti ini di dalam notebook khas untuk aktiviti Brain Dump.Ini membolehkan client saya melihat kembali aktiviti Brain Dump yang lepas untuk melihat pattern pemikiran dan kenapa hari itu beliau rasa down dan serabut.
9. Dengan mempunyai Notebook Brain Dump, kalian akan dapati ada hari tertentu penuh buku catatan itu, dan ada hari tertentu hanya beberapa point sahaja.
10. Cadangan saya, kalian boleh memilih untuk melakukan secara harian atau seminggu sekali. Tetapi cadangan terbaik saya adalah kalian wajar lakukan setiap kali kalian down, serabut, stuck dengan sesuatu problem atau isu, sedang marah-marah atau emosi kurang stabil. Aktiviti Brain Dump ini sangat membantu untuk kita relakskan kembali diri kita serta menyusun hidup pada jalan yang lebih tenang.
Brain Dump ATASI MASALAH GELISAH

1. Jika kita dah rasa restless (gelisah), overwhelmed, mempunyai masalah fokus, rasa serabut, dah mula grumpy (marah-marah), rasa tak bersemangat nak jalani hidup, inilah masanya untuk kita melakukan Brain Dump.Declutter otak kita, supaya kita dapat berfikir secara tenang dan jelas kembali.
2. Bahasa mudah, Brain Dump ini adalah proses kita memindahkan sebilangan maklumat daripada otak kita ke tempat yang lain (notebook atau kertas). Untuk kita menilai kembali apa sebenarnya yang ada di dalam fikiran kita, menyusun kembali segala aktiviti yang perlu dilakukan dan membuang ‘sampah sarap’ serta benda yang tidak perlu ada di dalam fikiran kita.
3. Step pertama, tuliskan semua perkara yang bermain di dalam fikiran kita. Jangan membaca berulang-kali apa yang kita telah tuliskan. Senaraikan semua benda dahulu.
4. Step kedua, selepas selesai kita keluarkan dan senaraikan semua ‘benda’, susunkan mengikut pembahagian. Saya akan cadangkan guna highlight berlainan untuk setiap rumah.
– Rumahtangga
– Anak-anak
– kewangan
– Self-care
– Hobi
– Groceries
– social media
– Emosi
5. Step ketiga, pilih perkara yang penting sahaja, dan tinggalkan ‘sampah’ yang tidak perlu.
Contoh : untuk bahagian emosi, kalian boleh memilih untuk abaikan perkara-perkara yang tidak memberi manfaat. Contoh emosi yang tidak bermanfaat : terlalu memikirkan orang tidak suka kita, menyesali kisah lalu.

6. Bagitahu kepada diri, ‘sampah’ yang kita tinggalkan sangatlah toksik. Akan menganggu energi hidup kita, akan membuatkan jiwa kita sakit, akan menjadikan kita lemah dan malas serta menjadikan kita seorang pendendam dan pemarah.
Jadi sampah itu wajib di buang dan di tinggalkan. Tak perlu fikir.
7. Jika ada di dalam senarai masalah emosi itu sesuatu yang memerlukan Problem Solving (perlu diselesaikan masalah itu), ambil masa bertenang dan carilah penyelesaian. Jika tidak memerlukan tindakan Problem Solving, saya akan cadangkan kalian abaikan.
8. Step ke empat, masukkan senarai bahagian yang kita pilih sebagai list yang perlu kita siapkan. Masukkan ke dalam ‘rumah’ masing-masing. Tengok bahagian contoh di bawah ya. Saya berikan contoh.
9. Step ke lima, mula rancang mengikut priority aktiviti mana yang mahu kita lakukan dahulu. Jangan memaksa diri melakukan semua perkara serentak. Contohnya, untuk permulaan pilih lima task dahulu daripada senarai list yang dibuat. Selepas selesai, buat lagi lima task baru.
10. Ha.. Cuba buat aktiviti Brain Dump ini. Kalian akan rasakan hidup lebih aktif, diisi dengan perkara bermanfaat, badan akan bersemangat dan kita akan sangat gembira.
Brain Dump ini melibatkan thought, ideas dan task. Brain Dump sangat bagus untuk clearkan minda dan pemikiran kita, menambahkan fokus, mengurangkan gejala over thinking. Ada pepatah menyatakan, Your Brain is A Junk Drawer. Jadi, kena selalu clearkan. Buang yang tidak perlu dan susun yang baik-baik sebagai aktiviti harian kita.
Sumber: Norzi Malek


Selamat Ke Ubat Titis Mata Yang Anda Guna Sekarang? Ini Jawapan Dari Pakar

“Pedih dan kering pula mata ni, nak beli jap ubat titis mata tu…”
Penggunaan ubat titis mata atau eye drop merupakan perkara normal. Namun, disebalik kepada normalnya penggunaan ubat titis mata ini, ramai yang masih tidak tahu bahawa kandungan ubat titis mata ini adalah berbeza dan mungkin tidak sesuai untuk anda. Jadi, doktor ini mengambil langkah untuk menerangkan dengan lebih jelas tentang penggunaan eye drop supaya mata anda pun kekal sihat dan terhindar dari jangkitan kuman.

SELAMATKAH UBAT TITIS MATA ANDA?

Penting untuk anda ambil tahu adalah tempoh mati atau expired date ubat titis mata tersebut. Hal ini kerana masih ramai dalam kalangan kita yang tidak sedar bahawa ubat mata juga mempunyai tarikh tamat tempoh.

BOLEH SEBABKAN BUTA JIKA TAK TANYA DOKTOR?

Pernah tak mata anda mengalami kegatalan dan kemerah-merahan? Kalau pernah, amat penting untuk anda berjumpa dengan doktor dahulu untuk mengetahui jenis ubat mata yang sesuai. Amat bahaya untuk anda membeli ubat titis mata mengikut kepada pengetahuan sendiri.

Sumber : Dr. Lael Salim


5 Perkara Ibu Bapa Kena Buat Bila Anak Melecur. Jangan Ikut Petua Pelik!

“Alamak, macam mana dia boleh capai kopi panas yang aku buat tadi. Habis melecur tangan. Apa rawatan melecur yang sepatutnya aku buat untuk si kecil ni? Paniknya!”
Kecederaan ringan akibat melecur atau terkena benda panas kadangkala tidak dapat dielakkan. Ia digelar kecederaan gred pertama atau first-degree burn. Kesan lecuran seperti ini biasanya tidak serius kerana ia hanya melibatkan kecederaan pada bahagian paling luar kulit kita.

Walaupun kawasan yang melecur tidak serius, ia boleh menyebabkan ketidakselesaan terutamanya jika ia terkena pada anggota tertentu yang selalu digunakan atau sekiranya ia berlaku pada anak kecil.
Foto Kredit: babiesideas.net

5 Rawatan Melecur Untuk Anak Kecil. Ibu Bapa Perlu Tahu!
Berikut adalah cara rawatan melecur ringan selamat dan boleh anda lakukan di rumah, terutamanya jika melibatkan anak kecil.

1. Lalukan Dengan Air Paip
Apabila terpegang benda panas, anda boleh terus melalukan anggota yang tercedera dengan air paip selama sekurang-kurangnya 5-10 minit. Kalau terkena pada bahagian anggota yang besar, dudukkan anak di bawah pancuran air di bilik mandi selama sekurang-kurangnya 20 minit atau sehingga kesakitan tidak lagi dirasai.
Selepas itu, boleh menggunakan tuaman tuala sejuk untuk melegakan kesakitan. Walaubagaimanapun, elakkan daripada menggunakan ais secara langsung kerana terdapat sumber mengatakan ia oleh menghalang pengaliran darah dan seterusnya menyebabkan kerosakan pada tisu-tisu yang sensitif.
Foto Kredit: blogs.redcross.org.uk
2. Tanggalkan Pakaian Yang Terkena Air Panas
Menurut Dr Hana Hadzrami, jika anggota melecur dilitupi dengan barang kemas, lampin bayi atau pakaian tebal; tanggalkan dengan serta-merta supaya kulit boleh segera disejukkan sebelum ia ‘masak’. Kadangkala, ibu bapa terus panik dan terus bergegas membawa anak ke klinik tanpa menanggalkan pakaian tebal dan masih panas.
Kulit yang tersiram air panas boleh ‘masak’ secara perlahan-lahan kerana sumber haba tidak dihentikan. Sementara menunggu masa tiba di hospital, kesan melecur ringan tadi boleh menjadi lebih teruk!

3. Elak Petua Yang ‘Pelik’
Selalu kita dengar petua rawatan lecur menggunakan bahan tertentu seperti tepung, ubat gigi, kicap, dan sebagainya. Jika kesan lecuran tersebut kecil dan berlaku pada orang dewasa, petua ini mungkin boleh digunapakai. Tetapi, jangan sesekali melakukannya sebagai ‘first aid’ atau langkah kecemasan pertama, terutamanya pada anak kecil yang sedang kesakitan.
Andrew Kong, seorang ahli farmasi menjelaskan melalui sebuah akhbar bahawa kaedah ini dapat membantu menyembuhkan luka dan melegakan kesakitan, tetapi ubatan-ubatan ini bukan sahaja tidak berkesan, malah mungkin akan memburukkan lagi keadaan, terutamanya jika kecederaan melibatkan anggota yang besar.

4. Jika Ia Mula Menggelembung
Selepas beberapa hari, mungkin kawasan kemerahan ini akan mula surut dan mungkin ada yang akan menggelembung atau melepuh. Menurut BabyCenter, apa yang perlu anda lakukan adalah menyapukan kawasan ini dengan ubat antiseptik dan balutkan dengan non-stick bandage secara longgar.
Ingat, jangan sesekali cuba memecahkan gelembung ini kerana ia boleh menyebabkan jangkitan yang lebih teruk. Elakkan daripada menyapukan losyen, bedak, atau sebarang petua lain yang tidak diketahui keberkesannya kerana ia turut berisiko kepada jangkitan.
Foto Kredit: healthychildren.org
5. Jangan Teragak-agak Berjumpa Doktor
Kesan melecur ringan biasanya boleh sembuh dalam masa 1 hari hingga beberapa minggu, bergantung kepada keadaan lecuran tersebut.
Sekiranya anda perhatikan kawasan tercedera semakin sakit, bengkak, menjadi bertambah merah, berbau, atau semakin merebak, jangan lengah untuk mendapatkan rawatan doktor kerana ia barangkali tanda jangkitan.
Foto Kredit: health.usnews.com
Utamakan Keselamatan
Seperti yang kita tahu, kulit anak kecil adalah lebih sensitif dan cenderung untuk menghadapi komplikasi sekiranya berlaku kecederaan. Oleh itu, sentiasa utamakan keselamatan dan ketahui ilmu asas pertolongan cemas bagi memastikan sebarang kemalangan dapat ditangani dengan sebetulnya.


Ini Cara Rebus Jagung Supaya Tak Liat & Kecut Bila Dah Sejuk. 7 Tips Kena Tahu!

“Alahai, tadi masa baru masak bukan main sedap lagi jagung rebus ni. Bila dah sejuk, jadi kecut dan keras pulak. Terbantut selera nak makan!”
Ingatkan rebus jagung ni simple je. Jerang air, bubuh jagung dan tunggu sampai masak. Tapi mesti ramai antara kita yang pernah jadi macam ni bila rebus jagung dekat rumah kan?

Pernah tak terfikir, macam mana orang yang berniaga tu rebus jagung elok, gebu, sedap je walaupun jagung tu dah sejuk?
Sebenarnya ada beberapa cara rebus jagung dan tips yang boleh kita praktikkan supaya hasilnya empuk, sedap dan tak keras walaupun dah sejuk.

Cara Rebus Jagung Supaya Tak Liat & Kecut Bila Dah Sejuk. 7 Tips Kena Tahu!
1. Tips Pilih Jagung Segar
Mula-mula sekali masa nak membeli jagung, kenalah pilih jagung yang elok.

Sedikit tips untuk memilih jagung adalah berdasarkan kelembapan dari daun dan batang jagung tersebut.
Daun jagung dengan kualiti baik biasanya memiliki daun yang berwarna kehijauan, segar dan tidak kering manakala warna batang bawahnya juga kelihatan segar dan tidak berwarna coklat tua.
Jagung segar yang dah dibeli jangan biarkan diluar sebab ia akan kehilangan kemanisan semulajadi jagung. Kalau belum nak masak lagi, terus simpan di peti sejuk.

2. Rebus Bersama Kulit
Sebelum merebus, selalunya kita buangkan kulitnya dulu kan?
Tapi tahukah anda, kalau nak dapatkan hasil rebusan jagung yang segar dan tak mudah mengecut, jangan tanggalkan semua atau botakkan jagung tu tau!
Sebaliknya, kerat hujung dan pangkal jagung dan cuma buang kulit yang tua saja. Tinggalkan sedikit kulit yang muda untuk melindungi isi jagung tersebut.
Hasilnya jagung jadi lebih empuk dan lemak!

3. Cara Rebus Jagung Agar Empuk
Cara rebus jagung ni mungkin ada banyak versinya.
Yang paling mudah, masukkan ke dalam periuk dan isikan air lebih kurang separas dengan jagung.
Kemudian biarkan air mendidih dan barulah masukkan jagung. Bila air mendidih semula, kecilkan api dapur dan rebus dalam keadaan reneh (simmering) sekitar 5-10 minit sudah mencukupi.

4. Jangan Bubuh Garam Terlalu Awal
Jangan tambah garam semasa terlalu awal semasa merebus jagung sebab ia akan menyebabkan isi jagung menjadi keras, liat dan kecut bila dah sejuk.
Seeloknya lepas jagung dah masak nanti baru taburkan sedikit garam halus.

5. Tambah Sedikit Gula
Semasa rebus jagung, boleh juga tambah sedikit gula dalam air rebusan jagung untuk rasa yang lebih manis.
6. Elak Rebus Terlalu Lama
Ramai yang leka masa rebus jagung sebab ia takkan hangus. Tapi elakkan rebus jagung terlalu lama tau. Bila air rebusan dah nampak kuning, terus matikan api.
Jika rebus jagung terlalu lama akan mengakibatkan jagung mengecut dan tak rangup.

7. Sapu Butter Selepas Masak
Selepas jagung masak, bolehlah sapukan butter dan taburkan sedikit garam atau sedikit serbuk lada putih.
Barulah rasanya bertambah lemak dan bau pun wangi!

Jom Cuba Tips Rebus Jagung Ni
Ok mudah je kan? Siapa suka jagung rebus lain kali bolehlah cuba rebus sendiri di rumah.
Lepas tu cuba ikut tips yang disenaraikan ni. Insha Allah jagung rebus lebih empuk dan sedap.
Kalau ada lagi tips rebus jagung yang anda nak kongsikan dengan kami, amat dialu-alukan!


Cara Rebus Kerang Tanpa Guna Air, Isi Lebih Lembut & Tak Liat!

CARA REBUS KERANG TANPA AIR
Kerang memang sedap untuk dimakan apabila dimasak secara bakar atau rebus. Apabila anda menggunakan cara merebus kerang, sudah pasti anda akan menggunakan air bersama rencah seperti serai dan bawang bagi menghilangkan bau hanyir kerang tersebut. Rupa-rupanya, anda boleh merebus kerang tanpa menggunakan air dan katanya cara ini akan menjadikan isi kerang lebih lembut dan tam berair!

CARA REBUS KERANG TANPA AIR, ISI LEBIH LEMBUT
Semalam saya ada beli kerang. Memandangkan ada friends/followers nasihat bahawa kerang tak elok disejukbekukan, jadi saya terus buat keputusan untuk rebus. Untuk merebus kerang, ikut tips isteri saya Rahimah AR Zawjah Rahimah Ab.Rahman, tak perlu guna air pun.
Pelik, kan, rebus tak guna air? Tak guna air, sebab apabila dipanaskan, kerang akan keluarkan air sendiri. Air itulah jadi air rebusan. Saya kongsi caranya di setiap gambar ye. Saya biasa rebus guna air, isi kerang jadi biasa. Cara merebus tanpa air ni, rupa-rupanya menjadikan isi kerang lebih lembut dan tidak liat, dan tidak berair. Terbaiklah!!! Alhamdulillah.

1.Panaskan kuali dan masukkan serai yang dititik. Tak perlu air ye. Api wajib kecil. Jangan guna api besar.

2.Apabila air kuali tu kering, masukkan kerang.

3.Nampak berasap macam ni sebab tak ada air. Macam misteri nusantara menyelebungi. Hehehe.

4.Seketika kemudian, air dari kerang mulai keluar. Mendidih.

5.Air makin banyak keluar dan kulit kerang mulai terbuka.

6.Tak perlu tunggu semua kerang terbuka ye. Boleh hidangkan.

Sumber: Syahr Musafir


Macam Mana Guru & Murid Nak Self-Record Presentation Dalam Powerpoint? Ini Tutorialnya

Sistem pembelajaran di rumah atau Pdpr sememangnya merupakan cabaran yang besar buat guru dan murid. Maklumlah, semuanya perlu dilakukan secara virtual dan bukan semua dalam kalangan pelajar berpeluang untuk mempunyai kemudahan yang sama.
Seperti sebelum ini jika kita sekolah, salah satu teknik pembelajaran adalah dengan cara membuat pembentangan atau presentation. Jadi, bila dah belajar secara virtual macam mana caranya untuk kita membuat presentation yang dirakam bersama slides dalam Microsoft Powerpoint? Bukan sahaja untuk murid, malah guru juga boleh menggunakan cara rakaman ini bagi memudahkan sesi pembelajaran yang berserta bahan-bahan dalam Powerpoint.

Cara Buat Self Record Presentation – Powerpoint
Update : Sy guna versi M365. Kalau versi 2016, 2013 cuma boleh record suara/narration sahaja).
Hello gais. Sebenarnya dah nak tidur tadi tapi scroll punya scroll timeline ada baca luahan hati parents + suggestion untuk cikgu2 record bahan mengajar. Eh terfikir jap, why not I share how to self record using powerpoint kan? Mungkin bermanfaat untuk orang yang belum tahu. Bukan cikgu je, sesapa la yang kena record presentation ke apa ke kan. Nak bentang usul belanjawan keluarga pun boleh.  So, here’s the guideline, I added the step by step at the caption ya.

1.Okay ni contoh…. korang bukak la apa-apa file powerpoint yang nak di-presentkan itu. Kotak hitam kecik dekat kanan tu abaikan. I saved this picture lepas dah kengkonon record. Situ la korang akan nampak your display.

2.Lepas dah buka file ppt, ikut langkah di bawah.

– Pergi ke “Slide Show”
– Klik “Record from Beginning”.
3.Lepas klik je dia muncul macam ni. Explanation numbered as below :

-Boleh pilih untuk Record, Stop & Replay.
Bila dah sedia baru tekan “Record”. Jangan dah tekan baru nak betulkan muncung tudung ye Sis. Awas.
Rasa konfiden dah siap present untuk slide/page itu, klik “Stop”.
Nak tengok prestasi diri sendiri, klik “Replay”. Tak puas hati? Takde hal. Kita record balik sampai esok petang.
– Muka anda sini. Sis, saya bukan blend beautifully with the background ye. Ni saya off camera. Lol perlu ke disclaimer.
– Button untuk microphone, camera & preview. Tolong pastikan mic dan camera dah on. Kang viewer ingat recording seremmmm.
– Korang boleh main-main dengan alat tulis di sini, kot-kot la sambil present sambil nak menconteng slide. Nak buat bentuk lazim math ke kan. Silakannnn. Dia record semua.
4. Sama macam tadi, tapi ada satu button “Pause”.

Katakan lah tengah syok present anak nangis ke, husband ketuk pintu sebab nak guna toilet ke, Abam posmen sampai ke, tekan je ⏸. Satgi sambung.
– Kat sini boleh add on Notes. Satg kita sembang. Kiranya nak ada script pun boleh takat nak bubuh point penting pun boleh.
– Ada bulat kecik merah tu kan, maksudnya recording tengah on going
5. Haa kat sini la kalau nak tambah notes tadi tu. Tulis je panjang-panjang.

– Kotak ni adalah display recording anda. Tak berkenan boleh delete guna backspace saja. Pastu record la semula.
6.Sambung sikit pasal record semula, macam tadi just go to Record Slide Show dan sila pilih Record from Current Slide.

Dia tak kacau page lain. Senang keje.
6. Dah puas hati, boleh convert ke video. Tapi tabik spring la sapa boleh record in 1 go je.

1. Pilih Export
2. Create Video
3. Pilih jenis file. Semakin HD ianya, semakin besar size file ye. Dan semakin ketara jerawat.
4. Ketik lah create video. Jangan buat tak tau pulak.
7.Akan ambil masa sikit untuk save file tadi… akan nampak progress dekat bawah tu ye. Jangan tutup file kita kalau taknak nangis 3 hari 3 malam.

Selamat mencuba!
Sumber: Wan Nur Syahifa


Cara Beli & Redeem Voucher Hotel Di Shopee, Harga Berbaloi!

Sudah pasti ramai dalam kalangan kita yang menggunakan kelonggaran merentas daerah dan negeri ini sebagai tempoh untuk bercuti. Bila dah pergi bercuti, pasti anda akan menginap di hotel-hotel yang terpilih bagi menghilangkan penat dan beristirehat. Oleh itu, terdapat cara yang anda boleh gunakan bagi mendapatkan diskaun berbaloi jika ingin menginap di hotel dengan cara beli & ‘redeem’ voucher di Shopee. Berbaloi!
Baca juga: Mulai 1 November Boleh Ke Negeri Sabah Dengan Syarat…

CARA REDEEM VOUCHER HOTEL DI SHOPEE, BERBALOI!
Since ramai yang curios and tanya macam mana nak beli and redeem voucher hotel dekat shopee. Meh saya nak share in case ada yang masih lagi tak tahu .
1. Bukak Shopee

2. Click Shop Malaysia

3. Click Cuti-Cuti Malaysia

4. Claim voucher. Ada RM 50 dengan RM 100 . Lepas claim , boleh proceed nak hotel yang mana.

5.Masukkan code yang claim tadi , then kena buat payment guna Shopee Pay.
6.Dah payment, nanti email hotel untuk reservation.

7. Tunggu hotel reply confirmation number lepas tu sesiap la packing baju pergi check in.

Cara nak redeem semua ada tulis dekat situ. Make sure buat room reservation 3 days in advance. Ada setengah hotel tu required 2 days je . Kalau last minute stay tak suggest korang untuk guna. Sebab selalunya konsep voucher ni untuk in advance sahaja melainkan staff reservation tu tak busy nak attend korang punya reservation.

Tapi as a reservation agent, nak pesan kat korang tolong jangan buat last minute booking if nak guna voucher. Kalau date korang nak check in tu weekdays mungkin ok kot . If weekend please book in advance . Staff pun akan ambik masa juga nak verify voucher ni dengan pihak Shopee .
Contoh template email.
Baca juga tnc sebelum proceed pembelian ya. Sekian sahaja sharing dari saya.Harap membantu .
Sumber: Farah Soraya


4 Langkah Untuk Dapatkan Wang Anda Kembali Jika Tersilap Transfer Akaun Orang Lain

“Alamak.. tersalah transfer duit..nak buat macam mana ni..”
Pernah tak tersalah tranfer duit kepada orang yang tak dikenali? Memang nampak remeh tapi, kes tersalah transfer duit memang kerapkali berlaku tanda sedar. Jika ia terjadi pada anda, jangan risau dan mula bertindak. Ini 4 langkah jika anda tersalah pindahkan wang ke dalam akaun orang lain.

1.LAPORKAN KEPADA POLIS

Setelah anda sedar tersalah pindahkan wang, pastikan anda buat laporan polis. Sangat penting untuk anda tulis selengkap-lengkapnya pada laporan itu. Laporkan bagaimana anda tersalah pindahkan, bila duit itu dipindahkan dan sebagainya.

2.BAWA LAPORAN POLIS KE BANK BERDEKATAN

Setelah lakukan laporan polis, bawa laporan itu kepada bank yang berdekatan. Terangkan perkara tersebut kepada pegawai bank yang bertugas. Jangan lupa minta tolong mereka untuk dapatkan kembali duit yang telah dipindahkan tersebut.
3.TUNGGU BANK HUBUNGI PEMILIK AKAUN & DAPATKAN PERSETUJUAN MEREKA

Bukan bermakna bila anda berhubung dengan bank anda akan terus dapatkan duit anda semula. Pihak bank mestilah hubungi pemilik akaun bank yang anda telah pindahkan wang. Oleh kerana ia berpunca dari anda tersalah transfer, jadi ia perlulah mendapat persetujuan mereka untuk dapatkan wang itu semula.
4.JIKA PEMILIK AKAUN TIDAK BERSETUJU

Jika pemilik akaun yang menerima wang itu tadi enggan bersetuju memulangkan wang, perkara terakhir yang anda perlu lakukan adalah bawa kes ini ke mahkamah. Jika amaun yang telah dipindah kurang dari RM5 000, anda perlulah lakukan fail ‘Small Claim Procedure‘ dan mahkamah majistret hanya boleh lakukan jika amaun itu tidak melebihi. Anda tak perlukan peguam di dalam mahkamah.
Manakala untuk yang melebihi RM5 000 pula, anda perlu gunakan perkhidmatan peguam untuk dapatkan semula duit anda.
Sumber: World Of Buzz


Cara Remove Background Gambar Tanpa Download Apps

“Alahai, ada pulak benda yang tak berkenaan dekat belakang gambar tu. Macam mana cara nak remove background gambar ye?”
Kadang tu dah siap ambil gambar baru perasan ada yang ‘memgganggu’ di bahagian latarbelakang.

Atau mungkin ada antara kita yang selalu jual online ni terfikir macam mana cara buang background gambar tu tanpa guna software canggih macam Photoshop apa semua.
Bagi yang belum tahu, ada 1 website ni yang membolehkan kita buang background tu dengan percuma.

Jadi, benda ni akan lebih senangkan kerja korang nak edit gambar.

Jom kami kongsikan caranya:
Cara Remove Background Gambar Paling Mudah & Cepat
Anda mahu ‘remove background’ pada gambar anda?
Sebenarnya ada cara mudah untuk lakukannya dengan mudah walaupun hanya dari handphone saja.
Anda juga tidak perlu susah-susah muat turun aplikasi untuk edit dan buang ‘background’.
Jom kita belajar cara buang background dengan kaedah paling ringkas.
LANGKAH 1
Pergi ke laman web remove.bg

Kredit Gambar  : remove.bg
LANGKAH 2
Tekan ‘Upload Image’ untuk mulakan.
Pilih gambar yang anda ingin buang background dari handphone gallery anda.
LANGKAH 3
Anda boleh ‘preview’ gambar yang telah dibuang background dan ‘compare’ dengan gambar asal sebelum download.

LANGKAH 4
Jika anda sudah berpuas hati, tekan ‘Download’ untuk simpan gambar. Gambar tersebut akan disimpan dalam format png.
SIAP!
Dah selesai pun remove background. Kejap je kan?
Selepas anda download, gambar tersebut bolehlah di’edit’ menggunakan aplikasi seperti Paint atau Adobe Photoshop melalui laptop, atau aplikasi lain di handphone seperti Canva, Inshot, Snapseed dan sebagainya.
Contoh di bawah ini menggunakan app ‘Inshot ‘ untuk tambah ‘background’.

Anda juga bebas untuk menggerakkan atau besarkan saiz objek dari gambar tersebut.
Biasanya cara ini juga boleh digunakan untuk ambil gambar produk.
Bukan itu sahaja, anda juga boleh gabungkan beberapa gambar yang telah dibuang ‘background’ ke dalam satu gambar. Terpulanglah bagi yang nak buat seni kolaj ikut kreativiti.
Contoh di bawah ini menggunakan app Canva untuk gabung gambar dan tambah ‘background’ baru.

Cukup mudah dan praktikal bagi yang minat ‘edit’ dan upload gambar dengan sentuhan kreatif.
Senang saja rupanya untuk buang background dan editkan gambar ikut kreativiti.
Bila ada kelapangan, anda boleh praktikkan cara ini.
Anda juga tak perlu muat turun aplikasi tambahan semata-mata untuk buag background yang tidak diperlukan.
Hanya upload ke remove.bg dan dapatkan imej yang anda inginkan.
Mudah sangat!
Selamat mencuba.
*Boleh juga tonton video tutorial di pautan ini:
https://www.facebook.com/watch/?v=550514195943114


Cara Renew Lesen JPJ & Roadtax Secara Online Melalui Portal mySikap, Mudah!

Roadtax kereta dan lesen memandu dah tamat tarikh luput? Tetapi sekarang kita masih berada di dalam tempoh PKP, dan beberapa negeri lain berada dalam tempoh PKPB, adakah masih boleh untuk kita ke kaunter JPJ?
Jangan risau, anda sebenarnya boleh sahaja memperbaharui lesen memandu dan roadtax kenderaan secara online. Jabatan Pengangkutan Jalan Malaysia ada menyediakan kemudahan untuk memperbaharui dua urusan ini secara online sahaja tanpa perlu keluar bersesak di kaunter! Di sini kami kongsikan langkah selanjutnya dengan mudah untuk renew lesen JPJ online di Portal MySikap.

Syarat Kelayakkan mySIKAP

Untuk mendaftar sebagai ahli mySIKAP, anda perlulah memenuhi semua syarat-syarat ini:

-Berumur 16 tahun ke atas

-Orang Awam yang memiliki myKAD yang sah
-Penduduk tetap Malaysia yang sah (myPR)
-Mempunyai 1 rekod urusan dengan JPJ Malaysia. Contohnya: lesen memandu, rekod kenderaan dan saman.
Cara Daftar mySIKAP Untuk Pengguna Kali Pertama
2 jenis pengguna iaitu eID Standard dan eID Advanced
1.eID Standard:
-Tak perlu pengesahan biometrik (cap jari) dan hanya urusniaga tertentu sahaja boleh dilakukan. TIDAK perlu hadir ke JPJ untuk daftar
-Boleh menggunakan 27 daripada 38 perkhidmatan di Portal JPJ Online.
2.eID Advance:
-Perlu pengesahan biometrik (cap jari) dan semua urusniaga yang tersenarai boleh dilakukan. PERLU hadir ke JPJ termasuk JPJ UTC untuk mendapatkan no rujukan.
-Boleh menggunakan kesemua 38 perkhidmatan di Portal JPJ Online.
Tapi jangan risau, setakat urusan yang biasa-biasa contohnya nak renew lesen JPJ online (Lesen Memandu), roadtax (Lesen Kenderaan Motor), tempah no plate kenderaan (Tempah Nombor Pendaftaran), semuanya boleh dilakukan oleh pengguna eID Standard.
Di bawah ni senarai perkhidmatan yang boleh dilakukan oleh pengguna Standard vs Advance.

Langkah-langkah Pendaftaran
-Layari laman web https://public.jpj.gov.my/
-Isikan butiran yang bertanda * sahaja

-Masukkan kod sekuriti yang dipaparkan
-Klik Teruskan
-Semak dan sahkan maklumat yang telah dihantar. Klik Teruskan.
-Notifikasi Pengesahan Pendaftaran akan dipaparkan.
-ID Pengguna dan Kata Laluan Sementara akan dihantar ke emel yang telah didaftarkan.

Cara Login MySikap Kali Pertama

-Layari laman web https://public.jpj.gov.my/
-Masukan ID Pengguna dan Kata Laluan Sementara yang diberikan melalui e-mel

-Masukkan Kata Laluan Sementara, Kata Laluan Baharu dan Sahkan Kata Laluan Baharu untuk setkan password baru.
-Pilih Soalan Sekuriti mengikut keutamaan

-Masukkan jawapan pada semua soalan sekuriti.Klik Simpan. Selesai.
-Bolehlah kita renew lesen JPJ online, renew roadtax, check saman dan sebagainya melalui portal ni tanpa perlu ke kaunter lagi.

Mudah kan?
Cara Renew Lesen JPJ Online Di Portal MySikap

-Login ke portal MySikap https://public.jpj.gov.my/
-Pilih menu Lesen Memandu
-Pilih Pembaharuan Lesen Memandu
-Isikan maklumat pembaharuan lesen
-Buat bayaran
-Semak dan buat pengesahan
Selesai!
Cara Renew RoadTax Online Di Portal MySIKAP

-Login ke portal MySikap https://public.jpj.gov.my/
-Pilih menu Kenderaan
-Pilih Pembaharuan Lesen Kenderaan Motor
-Isikan maklumat pembaharuan lesen
-Buat bayaran
-Semak dan buat pengesahan
-Selesai!
*Waktu Operasi Kaunter JPJ Dalam Tempoh PKP

Seperti yang kita tahu, waktu operasi JPJ dalam tempoh PKP sangat terhad, kaedah pembayaran pula hanya menggunakan kad debit/kad bank atau kad kredit sahaja. Pembayaran secara tunai tidak diterima.
Waktu urusniaga :
Isnin – Jumaat.
9.00 pagi – 1.00 tgh hari
1.00 tgh hari – 2.00 ptg (TUTUP)
2.00 ptg – 4.00 ptg
Sabtu & Ahad: TUTUP
Urusniaga hanya terhad kepada pembaharuan lesen memandu serta Roadtax kenderaan bagi urusniaga perdagangan sahaja iaitu termasuk teksi, kereta sewa dan E-Hailing. Urusan persendirian boleh dilakukan secara atas talian melalui mySIKAP. Urusniaga persendirian juga boleh dilakukan di platform rakan niaga JPJ seperti MyEG.


Cara Renew Lesen Memandu Online Guna Myeg, Pantas & Mudah!

Lesen memandu anda dah tamat tempoh? Terlalu sibuk sehingga tidak ada masa nak keluar ke kaunter? Jangan risau, anda kini boleh memperbaharui lesen memandu secara online sahaja dan tidak perlu beratur panjang-panjang. Begitu mudah dan cepat tidak perlu bersesak-sesak dah!
Baca juga: Cara Renew Lesen JPJ & Roadtax Secara Online Melalui Portal mySikap, Mudah!

CARA-CARA RENEW LESEN MEMANDU SECARA ONLINE
– Buka portal MYEG dan masukkan usernama dan password anda. Kalau belum daftar MYEG boleh daftar dulu. Senang sangat.
– Klik logo JPJ dan seterusnya klik pada ‘Driving License Renewal (CDL)’.

– Tekan ‘proceed’ dan isikan segala maklumat yang diminta. Sekiranya anda mahu lesen dihantar secara pos, anda boleh klik pada ‘delivery/penghantaraan’ dan isikan alamat penerima.

– Setelah selesai isi pastikan semua maklumat betul dan klik ‘proceed’.
– Bahagian akhir untuk membuat pembayaraan. Kalau anda guna online banking, klik online banking.
– Step terakhir ialah tunggu dalam empat sehingga lima hari untuk MYEG menghantar lesen memandu anda.

Siap! Mudahkan? Klik-klik dan bayar. Tunggu sahaja posmen datang untuk menghantar lesen memandu yang sudah diperbaharui.
Sumber: Damianajun Pakar Tilam Handmade


Tak Payah Beratur & Tunggu Lama, Ini Cara Renew Pasport Online. Mudahnya!

“Eh, dah lama sangat PKP ni pasport pun dah expired. Tak lama lagi nak buka sempadan, rasanya nak kena renew lah pasport aku. Tapi malas betul nak pergi pejabat imigresen tu… Boleh ke kalau kita renew pasport online je?”
Sebelum anda pergi ke luar negara, penting untuk anda pastikan pasport anda mempunyai tempoh sah laku melebihi 6 bulan dari tarikh akhir anda balik.

Kalau asyik rasa tak sempat dan susah nak keluar ke pejabat imegresen, kini anda boleh memperbaharui pasport Malaysia secara atas talian.

Cara Renew Pasport Malaysia Secara Online
MyOnline Pasport telah diperkenalkan kepada warganegara Malaysia membuat permohonan pembaharuan Pasport Malaysia hanya melalui online dengan membuat bayaran menggunakan kad kredit atau online banking (FPX).

Cara Renew Pasport Online Tanpa Ke Kaunter
Cara-cara membuat permohonan pembaharuan pasport Malaysia di Jabatan Imigresen Malaysia secara online adalah seperti berikut:
1. Buka myIMMs e-Services
Mula-mula, pergi ke myIMMs e-services di pautan https://eservices.imi.gov.my/myimms/myPassport
Setelah membaca terma dan syarat, klik butang ‘Agree’ untuk meneruskan proses pembaharuan pasport anda.
2. Isi Maklumat Yang Diperlukan
Seterusnya, anda akan diminta untuk mengisi maklumat dan butiran peribadi yang diperlukan untuk melengkapkan pembaharuan pasport.
Pastikan anda dah sediakan pasport lama di depan komputer supaya mudah nak buat rujukan nanti.
3. Pilih Cawangan Kutipan
Kemudian, anda boleh google cawangan pejabat imegresen yang paling dekat dengan rumah atau pejabat anda.
So, senanglah nak pick up bila dah siap nanti.
4. Upload Gambar Mengikut Kriteria Yang Ditetapkan
Seterusnya upload softcopy gambar yang mengikut kriteria yang telah ditetapkan. Antaranya background gambar mesti warna putih, baju / tudung warna gelap. Boleh baca selanjutnya di laman web tersebut.
Kalau nak selamat, scan gambar yang dah diambil dekat kedai gambar tu.

5. Buat Bayaran
Lepas dah upload gambar tadi, bolehlah buat pembayaran yang diperlukan secara online.
Kadar bayaran adalah seperti berikut
i. Permohonan Biasa 13 – 59 tahun : RM 200
ii. Warga Emas (60 tahun keatas) : RM100
6. Simpan Resit
Setelah semuanya selesai, anda akan mendapat maklumat transaksi seperti status, nombor resit, cawangan kutipan, tarikh kutipan dan masa kutipan.
PENTING: Sila bawa bersama-sama resit, kad pengenalan dan pasport asal. Bagi pemohon di bawah 18 tahun, sila bawa juga kad pengenalan penjaga dan surat beranak.

Siap! Bila Boleh Datang Ambil?
Waktu serahan pasport ni bergantung pada sistem dan waktu kita lengkapkan permohonan tadi.
Kalau sebelum PKP, permohonan renew pasport online yang dibuat sebelum jam 3 petang hari bekerja, pasport baru yang dah siap akan diserahkan pada hari yang sama, iaitu kira-kira 1 jam selepas permohonan lengkap dihantar beserta bayaran.
Manakala bagi permohonan selepas jam 3 petang, ia akan diserahkan pada jam 10 pagi hari bekerja berikutnya.
Tapi dalam tempoh PKP ni, rasanya akan berlaku sedikit kelewatan. Apapun, tentunya cara ini akan memudahkan kita untuk berurusan di kaunter dengan lebih sistematik kan?
Selamat renew pasport online!


Cara Renew Roadtax Online Paling Mudah Tanpa Ke JPJ & Tak Melalui Ejen. Sekejap Je Siap!

Musim PKP ni mungkin ada yang risau sebab roadtax dah mati.
Yelah, dalam keadaan sekarang ni kalau nak keluar kena fikir 2-3 kali, lebih-lebih lagi yang ada anak kecil di rumah kan?

Rupanya ada cara renew roadtax online je tanpa perlu pergi JPJ dan tak payah melalui ejen.
Jom kita tengok perkongsian oleh Che Nor Asma ini.

Cara Renew Roadtax Online Paling Mudah Guna MyEG
Musim PKP ni masih banyak pejabat yang tutup. Kalau ada yang buka pun mungkin kena beratur panjang.

Jadi jom kita belajar benda baru iaitu cara renew roadtax online beserta insurans sekali guna MyEG.
Memang senang sangat!
*Tapi ini untuk kereta saja, motosikal tak boleh ya.
[BACA JUGA : Tahu Tak, ASB Dah Boleh Buat Pengeluaran Online RM500 Sebulan. Ini Caranya ]
1. Daftar Akaun
Mula-mula kita buka laman web MyEG.
Kalau nak guna perkhidmatan e-services / e-perkhidmatan, kita kena ada akaun dengan MyEG.
Jadi kalau belum ada akaun, boleh register macam biasa.
https://www.myeg.com.my/register

2. Login
Lepas dah register, login macam biasa.

3. Cara Renew Insurans Kenderaan Online
Untuk renew insurans, langkahnya seperti berikut:

Klik icon Jabatan Pengangkutan Jalan (JPJ).
Klik pada butang butang Perbaharui Auto Insuran

Skrin akan memaparkan syarikat-syarikat insurans atau takaful yang menawarkan produk mereka menerusi MyEG contohnya AIG, Zurich Takaful, eTiQa Takaful, RHB Insurance, Berjaya Sompo Insurance Berhad dan Takaful Malaysia.
Untuk teruskan, klik sahaja pada ikon syarikat yang anda pilih
Selepas isi nombor MyKad, kelayakan NCD akan terus dipaparkan.
Isikan sahaja maklumat yang diminta. Anda boleh tetapkan amaun yang ingin dilindungi (biasanya mengikut harga semasa kereta) dan juga tambah maklumat pemandu tambahan.

4. Buat Bayaran & Muat Turun Resit Insurans Kenderaan
Selepas dah isi semua maklumat, harga penuh beserta semua caj yang terlibat akan dipaparkan.
Kalau dah setuju dan berpuas hati, terus proceed untuk buat bayaran.
Untuk buat bayaran, boleh pilih sama ada nak buat bayaran menggunakan kad kredit atau perbankan online seperti FPX, Mayabank2u, RHB Online dan Public Bank Online.
Selepas buat bayaran, boleh muat turun resit bayaran dan sijil perlindungan (cover note) yang diberikan.
5. Cara Renew Roadtax Online
Selepas selesai renew insurans takaful kereta, bolehlah kita renew roadtax pula.
*NOTA: Kalau anda tak renew insurans takaful kereta melalui MyEG pun, anda masih boleh gunakan MyEG untuk renew road tax. ( Insurans boleh ambil dengan ejen insurans. )
Ini cara renew roadtax online langkah demi langkah:

Login dan pilih Jabatan Pengangkutan Jalan
Klik butang Road Tax Renewal / Baharui Cukai Jalan.

Isi semua maklumat yang diminta seperti nombor MyKad, nama, nombor telefon, alamat emel, nombor pendaftaran kereta dan tempoh perbaharui cukai jalan.
Pilih cara penghantaran road tax, sama ada anda nak ambil sendiri di pejabat MyEG atau dihantar ke alamat pilihan anda sama ada di rumah atau pejabat.

*NOTA : Kalau pilih penghantaran roadtax nak dihantar ke alamat pilihan, ada caj penghantaran ya.

Selepas isi semua maklumat, klik butang Proceed.
Maklumat roadtax dan kos-kos yang terlibat akan dipaparkan.

6. Buat Bayaran & Muat Turun Resit
Kalau setuju dan berpuas hati, boleh teruskan untuk buat bayaran dengan klik butang Confirm & Pay.
Untuk buat bayaran, boleh pilih sama ada nak gunakan kad kredit, perbankan internet atau akaun prabayar MyEG.
Selepas dah buat bayaran, boleh muat turun resit.

Selesai! Tunggu Roadtax Dihantar Ke Rumah Anda
Dan tunggu roadtax sampai ke alamat yang anda isikan dalam borang tadi.
MyEG akan hantar terus ke rumah macam dekat bawah ni.

Kita boleh print sendiri slip sementara jika perlu ke mana-mana dalam masa terdekat sebagai bukti yang kita dah renew roadtax dan insurans.
Mudah kan?
[ BACA JUGA : Tak Perlu Daftar i-Akaun, Ini Cara Mohon i-Lestari Online Dengan Lebih Cepat & Mudah ]
* Cara renew roadtax online ini dikongsikan oleh Che Nor Asma menerusi Facebook. Ia telah disunting dan diterbitkan semula dengan kebenaran. Sebarang pertanyaan boleh dirujuk melalui post asal beliau di SINI.


Cara Renew SSM Online Melalui Portal Rasmi EzBiz

“Alamak, dah nak akhir tahun ni… Nasib baik teringat nak kena renew lesen perniagaan. Tapi malaslah nak keluar masa PKP ni. Macam mana cara renew SSM online ye?”
Jangan risau, proses memperbaharui lesen perniagaan kini boleh dilakukan melalui laman web EzBiz, iaitu portal rasmi yang disediakan oleh SSM.

Kalau anda perasan, masa Google ‘renew SSM’ tu, banyak laman web yang menyerupai SSM akan keluar dan menawarkan perkhidmatan pembaharuan perniagaan.
Memang ada syarikat yang melakukan perkhidmatan tersebut, cuma kita perlu berhati-hati sebab mungkin aka dikenakan caj tambahan, sampai ada yang berkali ganda berbanding harga asal.

Jadi nak lebih selamat, lagi bagus buat sendiri di laman web EzBiz ok!
Jom kami tunjukkan caranya.
Cara Renew SSM Online Di Portal EzBiz
Sebelum kami terangkan langkah demi langkah cara renew SSM online, jom ketahui serba sedikit tentang portal EzBiz.
EzBiz adalah pendaftaran perniagaan dalam talian yang disediakan oleh SSM untuk membenarkan pengguna untuk:

melakukan pendaftaran baru;
mendaftar perubahan;
menamatkan perniagaan; dan
membeli maklumat perniagaan.

Portal EzBiz ialah cara alternatif  untuk urus niaga yang mudah, cepat dan percuma.
Ia juga tersedia 24 jam sehari, 7 hari seminggu dengan mengakses laman web www.ezbiz.ssm.com.my.
Langkah-langkah Renew SSM Online Di Portal EzBiz
OK, dah tahu tentang EzBiz, jom kita tengok cara nak renew SSM online menggunakan portal ini.
1. Daftar
Mula-mula, kita perlu daftar dulu sebagai pengguna untuk portal ini.
Tapi untuk aktifkan EzBiz, anda perlu ke kaunter dulu untuk pengesahan ID.
Walaupun nampak agak leceh, tapi proses ini penting supaya ID kita tak disalahguna.
Nak tengok senarai cawangan / kaunter SSM terdekat setiap negeri, boleh rujuk laman web SSM di SINI.

2. Log Masuk
Lepas dah sahkan ID, kita akan diberikan password sementara.
Buka laman web https://ezbiz.ssm.com.my/ dan log masuk menggunakan ID yang didaftarkan di kaunter SSM tadi.
Ingat, pergi ke laman web https://ezbiz.ssm.com.my/, bukannya ezbizonline atau lain-lain laman web yang mirip dengannya.
Masukkan juga kod captcha dalam ruang yang tersedia di bawah.

3. Pergi Ke ‘My Business Services’ > ‘Renewal by Owners’
Seterusnya pergi ke menu ‘My Business Services’.
Dekat situ nanti ada pilihan untuk buat pembaharuan lesen kita atau lesen orang lain. Kalau bisnes tu kita punya, klik je ‘Renewal by Owners’.

4. Klik Ikon ‘Renew’
Bila dah klik tadi, akan keluar maklumat perniagaan kita macam ni.
Cari je ikon ‘pensel’ macam yang ditandakan dalam gambar di bawah ni untuk proses renew SSM online.

5. Pilih Maklumat Pembaharuan & Pengesahan
Nanti akan keluar satu page tentang maklumat perniagaan kita yang lebih detail.
Lepas tu bolehlah kita pilih berapa tahun kita nak renew lesen SSM kita tu.
Jangan lupa ‘tick’ dalam kotak kecil tu untuk pengesahan dan ‘Proceed to Payment’.

6. Pilih Cara Pembayaran
Kemudian pilih cara pembayaran, sama ada secara online atau nak bayar di kaunter.
Oh ya, harga renew lesen SSM ni bergantung pada nama tred yang didaftarkan. Kalau kita guna nama sendiri (nama dalam IC), harganya cuma RM30, manakala kalau kita guna nama tred (Contohnya: SisCuba Enterprise, Burger Berasap, Pemasaran Megah Unggul, dll) kenalah bayar RM60. Faham?

Nanti akan keluar pilihan macam ni kalau kita pilih pembayaran online.
Pembayaran online pun boleh pilih sama ada nak bayar guna kad kredit / debit atau nak guna internet banking macam biasa.
Kalau nak guna transfer macam biasa, sila klik FPX macam yang saya tandakan di bawah ni.

Siap!
Ok lepas dah siap bayar semua, nanti kita akan diberi fail PDF lesen perniagaan yang dah diperbaharui.
Bolehlah print untuk kegunaan dan rujukan kita. Kalau tak ada printer sekarang, save je dulu dalam phone.
Nanti bila dah pergi kedai boleh print.
Mudah kan?
Sekejap je siap!
Cara Renew SSM Secara Manual
Oh ya, kalau yang lebih suka berurusan secara manual dan tak nak buat ikut cara renew SSM online ni, tak ada masalah.
Boleh pergi ke:

Cawangan SSM
Bank Rakyat
BSN

Dekat sini kita boleh berurusan terus untuk renew SSM di kaunter. Dekat pejabat pos tak boleh ye!
Bagi yang belum pernah mendaftar SSM, sila rujuk cara pendaftaran di artikel ini: Cara Daftar SSM Untuk Bisnes Online & Servis Freelance. Banyak Kelebihan Walau Kecil-kecilan
Maklumat Lanjut Tentang Cara Renew SSM Online
Untuk maklumat lanjut boleh rujuk FAQ SSM di SINI dan follow media sosial SSM untuk update terkini.

FB: Suruhanjaya Syarikat Malaysia (Laman Rasmi)
Instagram / IG: @ssmofficialpage
Twitter: @ssmofficialpage
Telegram: https://t.me/ssmofficialpage


Cara ‘Repair’ Leher Baju T-Shirt Kembang Setiap Kali Basuh Jadi Baru Dari Pakar Dobi Jepun

Antara pakaian yang paling selesa dipakai oleh orang ramai adalah baju t-shirt. Mempunyai material kain yang selesa dan sesuai dipakai ke mana sahaja menjadikan pakaian ini sangat easy to go. Namun, bila sudah lama pakai baju t-shirt dan dibasuh banyak kali, antara kawasan baju yang mudah terjejas adalah di kawasan leher. Mulalah leher baju rasa menggelebeh dan akan buat anda nampak tidak kemas.
Jadi, terdapat solusi untuk anda memperbaiki masalah ini dan menjadikan baju tersebut kembali baru. Jom ikut tips dari pakar dobi Jepun ini!

Bahan yang anda perlukan

-Satu mangkuk kiub ais diisi dalam air sejuk.

-Seterika

-Meja atau permukaan rata untuk meletakkan baju T.
Langkah-langkah
1.Lipat bahagian leher seperti bentuk kipas dan rendam bahagian tersebut dalam magkuk berisi ais kiub.

2. Perah air sambil pastikan bahagian leher dalam bentuk lipatan kipas.

3. Kemudian letakkan baju T di atas permukaan rata. Ratakan bahagian leher dan gosokkannya menggunakan jari secara menegak.

4. Seterusnya, seterika bahagian leher baju atau neckline menghala ke atas baju.

5. Letakkan T-Shirt pada permukaan rata sehingga kering.

6. Siap! Nampak tak leher baju dah macam baru. Tak ada gelebeh-gelebeh.

Sumber: Teeper


Cara Tukar Getah Pintu Peti Sejuk Sendiri, Jimat RM100!

“Aik, dah tak rapat pintu peti ais aku ni. Getah dah rosak!”
Bila pintu peti sejuk dah tak rapat, maka barang-barang di dalamnya pun akan mudah rosak kerana tak sejuk. Jadi, apa yang anda perlu lakukan adalah dengan segera menukar getah pintu peti sejuk yang baharu. Namun, bila tengok kos penukaran getah pintu peti sejuk ini, boleh tahan juga kan?

Jadi, ada cara yang dikongsikan oleh Shima Amrin melalui laman Facebook tentang cara menukar getah pintu peti sejuk tapi tidak memerlukan kos yang tinggi. Jom kita tengok perkongsiannya.
Baca juga: Cara Bersihkan Tangki Seterika Wap Dengan Betul, Barulah Tak Berlumut!

CARA TUKAR GETAH PINTU PETI SEJUK SENDIRI, JIMAT RM 100!

Pintu peti sejuk tak rapat sebab getahnya expired. Begini cara tukarnya & buat sendiri jimat RM100 tak perlu upah! Meh saya tunjukkan caranya satu demi satu. Pastikan getah pintu peti sejuk anda memang betul-betul expired. Tanda-tanda expired adalah getah dah tertanggal dari pintunya.
Langkah 1 : Cabut getah. Caranya adalah dengan cabut penjuru atas macam dalam gambar bawah..tarik aja sampai getah tu tercabut. Jangan risau, nak repair ni tak perlu tool.

Langkah 2 : Cara pasang getah yang baru pula. Tekan setiap penjuru terlebih dahulu. Baru tekan yang lain-lain, untuk elak getah terlebih saiz di setiap penjuru. Baru lah tekan yang lain-lain.

Tekan biar betul-betul rapat supaya pintu senang nak tutup nanti.

Berikut merupakan link untuk anda beli getah peti sejuk di Shopee dengan harga lebih murah:

https://shp.ee/fx99rdm
https://shp.ee/fx99rdm

Sumber: Shima Amrin


Saluran Air Tersumbat? Rupanya Boleh ‘Settle’ Masalah Dengan Guna Dawai Spring Dari Mr. Diy Ini

“Saluran air tersumbat, nak jolok dengan besi jap..”
Tunggu dulu, jangan sesekali anda guna besi atau apa-apa sahaja benda tajam ke dalam saluran air yang tersumbat! Hal ini kerana, anda mungkin akan berdepan dengan situasi dimana saluran air tersebut akan pecah. Lebih tinggi kos yang anda perlu tanggung, kerana berkemungkinan untuk pecah.

Oleh itu, terdapat satu perkongsian dari Ben Safwan dimana anda boleh menggunakan dawai spring yang boleh dibeli di kedai serbaneka Mr.DIY.
SALURAN AIR TERSUMBAT? GUNA DAWAI SPRING MR.DIY
Kemahiran ini mungkin berguna pada yang belum tahu, ibu tunggal, pasangan berjauhan atau sesiapa sahaja yang belum ada pengalaman. Kalau saluran paip tersumbat, ini langkah awal boleh dibuat sebelum anda panggil tukang sebenar. Salah satu dari beberapa cara yang ada di ruangan komen. Banyak info yang boleh anda perolehi di ruangan komen di bawah.

JANGAN SESEKALI JOLOK DENGAN BATANG PENYAPU/BENDA KERAS/TAJAM PADA SALURAN AIR. Nanti pecah, banyak kerja dan kos tinggi. Pergi hardware/Mr DIY cakap nak dawai spring bagi salur air tersumbat. Ada 3 meter dan 5 meter. Pilih. Saya pilih yang 5 meter tapi potong spring depan yang lembut sebab susah nk masuk ke saluran. Tinggalkan sikit je yang lembut lebih kurang sejengkal.

Jolok hingga masuk ke saluran. Guna lah 3-4 cara agar dia masuk. Dah masuk, putar wayar. Dia sekali datang dengan pemutar manual. Saya pakai drill. Baru puas hati wayar berbelit menangkap punca tersumbat. Saya kepitkan hujung dia dengan chuck drill dan ketatkan.

Tapi ianya sesuai untuk saluran yang jenis lurus ya untuk digunakan bersama drill. Kalau tak yakin/tak nampak saluran air camna,putar je manual pakai tangan. Putar je sampai air mula mengalir. Putar sampai puas hati dan secukup rasa. Dah tengok laju, cuba curahkan air sebaldi besar tengok kelajuan turun. Dah ok, tarik wayar naik. Siap.

Ini bukan putus tapi saya potong bahagian lembut tu. Supaya senang jolok dala saluran paip. Tinggalkan sejengkal je lebih kurang.
Satu tips berguna jaga saluran sinki dapur : SEMINGGU SEKALI JIRUS AIR PANAS KE SINKI DAPUR UNTUK BAGI LEMAK MAKANAN MENGALIR.
Harap bermanfaat.
Sumber: Ben Safwan


Cara Repair TV Belang-Belang Hanya Berpandukan Youtube, Menjadi!

Pernah tak anda mengalami situasi apabila paparan skrin televisyen menjadi belang-belang? Bukan sahaja faktor anak-anak main, malah keadaan ini juga boleh terjadi secara tiba-tiba. Tak seronoklah nak tengok tv bila sudah jadi macam ini. Oleh itu, terdapat satu perkongsian di Facebook di mana lelaki ini menunjukkan cara repair tv belang-belang hanya dengan berpandukan video di Youtube sahaja. Senang dan menjadi!
Baca juga: [VIDEO] Gara-Gara Nak ‘Selamatkan’ Ultraman, TV Yang Retak!

CARA REPAIR TV BELANG-BELANG BELAJAR DARI YOUTUBE
1. Buka cover belakang

2. Kat sini try and error. Tempek salotape kat A baru jadi.

3. Letak salotape kat sini. Ni pun kena try and error.

4. Siap sudah.

Turut dikongsikan juga adalah video yang anda boleh rujuk tentang cara membaiki televisyen yang mengalami masalah sama. Untuk pengetahuan anda, Fadeli Sharip juga merujuk video yang sama di bawah ini. Mudah rupanya!

Sumber: Fadeli Sharip


Ini Cara Reset Password MySejahtera, Mudah Je!

Aplikasi MySejahtera antara aplikasi penting untuk kita semua dan perlu ada di dalam telefon pintas masing-masing. Ini kerana bagi memudahkan urusan vaksin dan kuarantin Covid-19.
Kalau anda lupa kata laluan aplikasi MySejahtera juga, jangan risau. Anda sentiasa boleh mengemaskini kata laluan anda pada bila-bila masa. Ikuti untaian di bawah untuk panduan lanjut. Terlupakan sesuatu itu bukan perkara yang luar biasa.

Baca juga: Apa Perlu Buat Bila Penerbangan Ditunda? Ini Pampasan Pengguna Boleh Tuntut
INI CARA RESERT PASSWORD MYSEJAHTERA
1. Buka aplikasi MySejahtera. Klik Lupa Kata Laluan di bahagian bawah skrin.

2. Masukkan MySejahtera Used ID dan klik im not a robot. Jika MySejahtera User ID anda adalah nombor telefon, pastikan ia bermula dengan angka 6. (Contoh: 601xxxxxxxx)

3. Pilih petak yang berkenaan. (Langkah ini adalah ciri keselamatan MySejahtera)

4. Selepas itu, satu pautan untuk set semula kata laluan akan dihantar melalui SMS ataupun emel.

5. Klik pautan yang ada dalam SMS dan satu halaman sesawang akan dibuka.

6. Masukkan kata laluan baru di ruangan New Password. Sahkan kata laluan anda di ruang Re-enter password dan tekan butang Reset Password.

7. Selesai! Anda berjaya mengemaskini kata laluan yang baru. Sila log masuk menggunakan kata laluan baru anda.

Moga bermanfaat.
Sumber: MySejahtera


Arkitek Kongsi Cara Salah Pemilik Rumah Nak Berjimat Bila Bina Rumah, Rugi!

Amatlah perlu mendapatkan nasihat daripada pakar untuk membina sebuah rumah terutamanya daripada Arkitek dan Jurutera bertauliah yang sememangnya itu adalah kepakaran mereka.
Rumah yang dibina mesti hendak tinggal selamanya, hidup bahagia bersama keluarga bukan? Jadi, tidak salah melabur lebih demi keselesaan dan keselamatan ahli keluarga.

Baca juga: Digelar ‘Budak Kangkung’, Modal Hanya RM10 Tanam Lebih 30kg Kangkung Depan Rumah!
ARKITEK KONGSI CARA SALAH PEMILIK RUMAH NAK BERJIMAT BILA BINA RUMAH, RUGI!

Malah, terdapat segelintir pemilik rumah yang mengambil tindakan serba tahu dan salah dalam pembinaan rumah mereka kerana untuk berjimat seperti yang dikongsikan oleh seorang Professional Architect, Ar. Azizul Azwar di laman sosial beliau.

CARA PEMILIK RUMAH NAK JIMAT – YANG SALAH!
Kali ini saya nak cerita pasal ‘tips & tricks’ beberapa Pemilik rumah yang berlagak pandai, tapi akhirnya tersungkur disebabkan ‘kepandaian’ mereka.
Puncanya sebab Pemilik rumah ini nak jimat, taknak bayar kepada kos yang ‘tak nampak’. Kalau boleh, semua bajet tu akan dibelanjakan buat rumah 100%.
Okay mari kita tengok apa ‘tips & tricks’ ni:
1. Tak Lantik Arkitek dan Engineer;
2. Taknak Submit Pelan;
3. Lukis Kecik, Bina Besar;
4. Tak Nak Bayar Arkitek Untuk Site Monitoring.
TAK LANTIK ARKITEK DAN ENGINEER

Okay buat apa lantik Arkitek dan Engineer jika Tukang boleh buat rumah sama macam gambar kat Pinterest, kan?
Maka Pemilik pun bina rumah ikut saiz merepek, nak letak katil tak lepas, masuk parking kereta pun susah, masuk rumah nampak toilet, dapur jauh dengan ruang makan, toilet takde tingkap, tiang kecik molek tapi bumbung flat slab dan lain-lain lagi.
Lagi teruk bila masuk rumah tak sampai sebulan dah retak sana-sini. Jangan sampai ada yang terkorban.
TAKNAK SUBMIT PELAN

Dengan alasan rumah ini jauh dengan pejabat PBT, maka Pemilik pun cuba mengelak submit pelan.
“Takde orang nampak kot.. Takkan PBT nak datang, kan?”
Lepas itu, sekali JKR datang buat pelebaran jalan baru tahu rumah kita itu masuk dalam rezab jalan (kisah benar).
LUKIS KECIK, BINA BESAR

Okay dah lantik Arkitek, Engineer dan buat submission. Tapi suruh Arkitek lukis rumah kecik saja, dengan alasan nak kurangkan bayar duit proses pelan ke PBT.
Tapi bila dah bina, memandai suruh Tukang extend sana-sini tiada discuss dengan Arkitek pun.
Sekali bila siap, rumah dah langgar setback. Lagi bahaya siap tambah bilik kat tingkat atas tak mintak nasihat Engineer. Arkitek pun takkan nak bagi CCC kalau camtu.
Padahal berapa ringgit sangat laaa nak kena bayar wang proses ke PBT berbanding kena denda sebab buat siap tapi tak ikut pelan lulus.
TAK NAK BAYAR ARKITEK UNTUK SITE MONITORING

Ini antara ‘tips & tricks’ yang paling banyak digunapakai.
Jika kita faham, skop Arkitek adalah buat design, dapatkan kelulusan pelan bangunan, monitor kerja kat tapak sehinggalah siap dan keluar CCC.
Pemilik yang ‘kreatif’ ini akan mintak Arkitek tak payah lawat tapak, sebab Pemilik akan tengok site hari-hari. Jadi buat apa bayar Arkitek, kan? So dia pun suruh Arkitek tolak fees, nak jimat punya pasal.
Bila Arkitek tak setuju, Pemilik terminate Arkitek.
So dekat site macam-macam berubah tanpa pemantauan. Dan bila takde orang pantau, mana ada Arkitek nak sambung job cuma untuk bagi CCC.
Dan lagi teruk bila rumah siap tapi tak ikut spesifikasi dalam lukisan yang dibuat oleh Arkitek dan Engineer. Ye lah, Pemilik bukan tahu beza sangat spesifikasi ni.

Cement brick vs clay brick;
Solid timber door vs laminated timber door;
Powder coated window frame vs natural anodised window frame;
Ceramic tiles vs porcelain tiles;
Gred besi BS vs CQ
Besi T20 vs T16

Walaupun firma saya baru mula tahun 2018, tapi saya banyak mendapat request ‘bijak pandai’ dari beberapa Pemilik. Tak tahu lah siapa yang ajar. Mesti ade ‘cikgu’ nih.
Sumber: Facebook Ar. Azizul Azwar


Cara Save Instastory Ada Muzik Tanpa Guna Aplikasi, Boleh Rupanya!

“Macam mana nak save Instastory ada muzik ni? Aduhh,,”
Instagram sebelum ini ada menambah satu feature baharu iaitu boleh menambah muzik atau lagu pilihan hati anda di Instastory. Pelbagai lagu boleh dipilih untuk membuatkan Instastory anda lebih menarik.

Namun, terdapat satu masalah iaitu apabila video tersebut berjaya disimpan, lagu yang telah dipilih dan diletakkan akan hilang dan tiada bunyi. Jadi, hari ini kami akan kongsikan dua cara simpan Instastory ada muzik tanpa menggunakan aplikasi. Mudah sahaja, jom try.
Baca juga: Cara Buat Gambar Passport Sendiri Tanpa Guna Aplikasi, Senang!

Baca juga: Teknik Betul Sental Periuk Berkarat, ‘Confirm’ Berkilat Macam Baru Beli

CARA SAVE INSTASTORY ADA MUZIK TANPA GUNA APLIKASI
Cara pertama:

Buka aplikasi Instagram.
Masuk ke Instastory yang sudah anda post dan pilih More

Pilih Copy Link

Selanjutnya buka browser Google Chrome atau yang lain
Tulis storysaver.net. di Google
Masukan link anda sudah copy tadi dan pilih download.

Cara kedua:

Buka aplikasi Instagram dan terus ke Direct Message dan tulis nama Instagram anda
Tekan logo kamera berwarna biru

Muat naik Instastory pilihan anda dan pilih musik yang mahu diletakkan. Kemdian klik keep in chat.

Seterusnya, tekan lama-lama di video yang telah dihantar sehingga keluar more dan pilih save.

Siap! Mudah sahaja kan? Selamat mencuba

https://media.siraplimau.com/2021/09/WhatsApp-Video-2021-09-15-at-11.06.42-AM.mp4
Sumber: Kotak Tekno


Cara ‘Screen Mirroring’ Dari Telefon Pintar Ke TV, Barulah Puas Siap Boleh Full Screen!

Selari dengan perkembangan teknologi yang tinggi, sudah terdapat pelbagai cara untuk kita menonton televisyen. Salah satunya adalah dengan cara ‘screen mirroring’ dimana anda boleh menggunakan telefon pintar dan disambung ke kaca televisyen. Ini bermaksud, apa sahaja yang anda lakukan di dalam telefon pintar, akan terpapar di kaca televisyen dalam resolusi yang lebih tinggi.
Berita baik juga jika anak-anak anda yang sedang melalui proses pembelajaran secara Pdpr, selain hanya menggunakan telefon pintar untuk video call bersama guru, anda boleh gunakan kaedah ini supaya anak-anak dapat paparan yang lebih jelas. Senang je nak buat, jom kita baca cara-caranya.

RUPANYA BOLEH SCREEN MIRRORING DARI HANDPHONE KE TV!

Aku jakun sekejap sebab baru tahu wujub benda ni, kalau mu tahu doh diam la op, sebab yang aku kata ni “aku ni yang baru tahu bukan mu” jadi aku share laa yang mana sama macam aku yang baru tahu.

Duk pikir laa apa screen mirroring ni .. bila tekan terus naik nama tv aku …lepas tekan model tv dekat phone tu terus keluar passcode kat screen tv. Lepas keluar passcode dekat tv tu uols letak je dekat phone no passcode tu..(setiap kali masuk, no passcode beza-beza kaluar). Nanti lepas letak no passcode dekat phone,dia auto je jadi . Semua step & caption ni ada dekat bahagian gambar.

Bagi aku elok laa time macam ni anak nak belajar on9, duk google meet masuk kelas tak payah nak tengok screen phone yang kecik bagi yang takde laptop, so boleh laa tengok dekat screen tv je terus. Sekarang ni anak aku sibuk main game phone dekat tv.

Lepas ni ade homework cikgu bagi, nanti ibu pasang dekat tv je ,tak payah nak tengok phone sampai kecik mata-mata tengok screen kecik. Ni model smart tv, tv model lain aku tak tahu, maybe boleh try kot semua tv boleh and satu lagi selain iphone aku tak tahu nak cari screen mirroring tu dekat mana maybe uols boleh Google mcm mana cara. Mu semua taip je dekat google “SCREEN MIRRORING” nanti keluar semua.
Better p tengok Google la kot tak pun youtube cara-cara untuk model tv lain or sebagainya lagi jelas sikit banyak sis kongsi sikit-sikit bab ni. Janji ada kemudahan untuk cara lain anak nak belajar dekat rumah.
UPDATE! Kalau tv model biasa kena beli ada alat dia weh hapo eh namo “miraScreen” bukak dekat shopee atau baca komen-komen dekat dalam ni ade yang komen. Dan untuk bukan Iphone user pon dah ada yang komen..Hang jangan laa duk 24jam buat cara camni kang rosak bateri fon jangan nak salahkan sis. Sis hanya tumpukan kepada anak-anak nak belajar dekat rumah elok guna cara macam ni.
Tekan dekat jenis model tv. Terus keluar passcode di screen tv.

Letak nombor passcode yang keluar di screen tv.

Ikut hampa laaa nak buat apa. Control dekat phone, mata tengok screen tv kalau nak jadi full screen dekat tv, tekan full screen dekat phone tu atau pusing body phone. Atas phone masing-masing la camne setting..nak slow kuat pun control dekat phone bukan dekat remote tv ok.

*Boleh cuba di rumah!
Sumber: Nurul Zulaiha Rohazam


Cara Sebenar Tangani Anak Yang Dah Pandai ‘Protes’ Seawal 3 Tahun

“Memang anak-anak bila dah masuk umur 3 tahun ke atas ni dah pandai tunjuk belang eh?”
USIA 3 TAHUN ANAK MULA TUNJUK KUASA, TEMPOH NI JANGAN BIAR TAPI KENA AJAR
Fayyadh sekarang dah pandai nak cuba paksa zaty ikut cakap dia. Kalau zaty tak nak ikut, dia akan buat sesuatu yang boleh buat zaty marah atau dia akan tunjuk protes dan tak nak dengar/ikut apa yang kita cakap. Contohnya lepas mandi, badan belum lap, baju belum pakai lagi. Dia mintak nak makan roti. zaty cakap pakai baju dulu. Then, dia protes taknak pakai baju selagi tak dapat makan roti.

Pernah dengar tentang Misguided Power atau Power Seeking Behaviour? Bahasa kita sebut GILA KUASA, salah guna kuasa, nak jadi boss. So, contoh fayyadh yang zaty cerita tadi termasuk dalam masalah misguided power ni. Normal ya bila anak-anak dah start ada perangai macam ni. Lagi-lagi bila umur dia dah nak masuk 3 tahun dan ke atas. Lagi lah jelas nampak anak dah mula nak kita ikutkan kehendak dia SEPENUHNYA.

In the same time dia tak nak ikut apa kita cakap atau suruh. Dia nak kita ikut CARA DIA bukan CARA KITA. Apa yang kita akan rasa?

Of course kita akan rasa :
1) sangat tercabar
2) rasa macam nak naik tangan (kadang memang ternaik pun)
3) rasa macam nak dia pergi jauh dari pandangan mata kita sebab dah geram sangat
4) rasa giving in (kita akan cakap kat anak, lantaklah nak buat apa pun)
5) rasa anak seorang yang degil tak nak dengar kata

APA ITU MISGUIDED POWER?
Misguided power memang termasuk dalam masalah sikap/behaviour anak-anak. Dia orang nakkan sesuatu. Bila tak dapat atau kita tak layan, dia orang cenderung untuk minta dengan cara yang tak betul :
1) tantrum atau mengamuk-ngamuk
2) mula atau pandai menipu
3) tak patuh atau langsung tak nak dengar arahan kita/apa kita cakap
4) menjawab atau lontarkan kata-kata yang menyakitkan hati kepada kita

Tugas kita ibu ayah bukan untuk terus label anak-anak ini sebagai seorang yang degil tak dengar kata. Tapi tugas kita yang sebenar adalah untuk tunjukkan dan ajarkan pada anak cara yang betul bila nak minta sesuatu. Macam mana nak handle anak yang ada masalah misguided power ni?
1) DIAMKAN DIRI seketika.
Jauhkan diri kita dari anak. Elakkan dari marah-marah, menjerit apatah lagi membebel. Bagi diri kita dan anak calm down dulu sebelum kita nak negotiate/offer apa-apa pada dia.
2) Perlu jadi TEGAS.

Kalau kita cakap tak boleh, maksudnya memang tak boleh. Lagi-lagi kalau anak tantrum. Lagiiiilah kita kena betul-betul firm.
Bagi anak faham yang dia tak boleh bagi arahan untuk ikutkan kehendak dia. Bagi anak faham yang dalam rumah kita ada peraturan yang kena ikut.
3) Beritahu anak dengan JELAS dan NYATA tentang peraturan yang kita buat.
Anak akan hilang manfaat bila dia langgar peraturan atau buat salah. Contoh macam fayyadh tadi. Mesti siap pakai baju dulu sebelum boleh makan roti. Kalau tak nak pakai baju, then takde roti.
– Kalau taknak mandi, then no breakfast.
– Kalau tak kemas mainan, then tak boleh main basikal kat luar.
– Kalau mengamuk nak beli mainan kat mall, then kita balik rumah je terus. Tak payah berjalan pergi mana-mana.
Pastikan apa kita cakap, kita buat dan tunaikan. Supaya anak nampak kita memang serius dengan apa yang kita cakapkan.
4) Bagi anak peluang untuk BUAT PILIHAN DAN KEPUTUSAN

Since dia adalah boss jadian, kita bagi anak peluang untuk dia buat pilihan dan keputusan sendiri. Cara ini pun salah satu cara yang bagus untuk encourage anak berfikir dan pandai buat keputusan.
Selain daripada tu juga, cara ni boleh buatkan dia lupa kehendak asal dia ataupun alihkan perhatian dia kepada perkara lain.
Contoh : fayyadh taknak pakai baju. So, kita ambil dua pasang baju nak mintak dia pilih nak pakai yang mana satu. Nak baju merah atau biru. Nak pakai sendiri atau nak ummi pakaikan.
Contoh : Bila anak taknak kemas mainan. Bagi pilihan kat anak sama ada nak kemas mainan sekarang atau lagi 30 minit nanti baru nak kemas. Nak kemas lego dulu atau nak kemas puzzles dulu. Cara ni sangat efektif sebab nak atau tak, sedar atau tanpa sedar, anak tetap kena buat apa yang sepatutnya dia kena buat.

1. Bentuk akhlak anak seawal usia yang boleh. zaty pernah tengok macam mana anak usia 7 tahun gunakan taktik misguided power ni untuk manipulasi ibu ayahnya.
2. Membentak-bentak, mengamuk-ngamuk bila parents dia menolak kehendak dia. Sampaikan ibunya mengadu kat zaty cakap tak tahan perangai anaknya macam tu.
3.Sampaikan ibunya terpaksa jumpa ustaz untuk minta air tawar bagi lembutkan hati anaknya. Umur 7 tahun nak betulkan habit yang dah sebati dari usia 3 tahun memang sangat payah.

4.Nak tegas, tegas dari sekarang. Nak buat peraturan, buat dari sekarang. Silap kita yang selalunya dibuat bila kita dok cakap “takpe, anak kecik lagi. Nanti esok dah faham tahulah dia berubah.”
5. Takde istilah berubah pada anak kecil ya. Apa yang dia tengok, dia dengar dan dia perhati itulah yang akan bentuk sikap dan akhlak dia pada masa depan.
Sumber : Ezzaty Suffian via Ummi Al-Fateh


Cara Sediakan Bubur Nasi Secara Ekspres Untuk Bayi, Tak Payah Tunggu Berjam-Jam!

Bubur nasi untuk anak-anak yang masih kecil merupakan menu wajib dimasak oleh ibu-ibu. Tetapi, bila nak buat bubur nasi, sudah pasti akan mengambil masa yang lama untuk siap sampailah nasi tersebut menjadi bubur yang betul-betul lembut. Jadi, ini perkongsian buat ibu dan bakal ibu du luar sana untuk memudahkan persiapan membuat bubur nasi sama ada sebelum pergi kerja ataupun untuk anda yang merupakan suri rumah. Cepat sikit siap!
CARA BUAT BUBUR NASI BAYI DENGAN MUDAH
1.First Cik Emy akan basuh bersih-bersih beras ni, sambil basuh selawat lepastu doa “Ya Allah, seperti mana kerasnya beras ini menjadi lembut, kau lembutkan juga hati anakku Ya Allah”, ikut cara masing-masing la basuh beras macam mana kan, janji basuh elok-elok na . Lepastu rendam sat dalam 15 minit ka macam tu, dan beras tu tak kesah jenama apa pun ok.

2. Toskan

3. Kemudian sediakan bekas kecik comel-comel ni, Cik Emy beli kt kedai eco RM2 je. Ada 6 pieces tak silap.

4.Boh la beras tadi tu dalam bekas ni dan letak air jugak ya.

5. Last masukkan dalam peti ais tempat beku.

6. Bila nak buat makan anak, Cik Emy ambil satu bekas dah beku tu Cik Emy keluarkan dari bekas dan letak terus dalam kuali kecik macam ni.

7. Sat ja masak tak sampai sejam pun nah.. lepastu hampa blender la nasi ni dgn ayam n sayur yang di’stim’ dan kalau rajin tu hampa lenyek bahan blender tu pakai penapis. Bubur tu jadi lembut sangat² , mmg sesuai la untuk anak yang baru nak start makan tu.

Sumber: Sitty Noremiliya


Checklist & 5 Tips Bawa Bekal Makanan Bayi Masa Balik Kampung Atau Bercuti. Sihat, Jimat, Praktikal!

Cuti sekolah dah nak dekat ni mesti ada yang cadang nak travel dengan baby kan? Bagi yang pertama kali atau jarang travel dengan anak kecil, mungkin ada yang tertanya-tanya nak bagi makan apa masa dekat kampung nanti. Bila travel tempat baru pulak, mesti terfikir apa yang patut bawa untuk sediakan makanan baby. Takkanlah nak bagi makan biskut je seharian kan?
Dalam artikel kali ini, kami kongsikan beberapa tips dan cara sediakan makanan bayi ketika travel daripada Puan Noorsuriati Ahmad Fauzi, salah seorang moderator dalam group Happy Baby Foods Malaysia.

5 Tips Bawa Bekal Makanan Bayi Masa Balik Kampung Atau Bercuti. Sihat, Jimat & Praktikal
Sebenarnya untuk bawa bekalan makanan bayi ketika travel atau balik kampung ni tak banyak bezanya macam kita bekalkan makanan untuk anak ke pengasuh atau taska.
Cuma yang bezanya kita akan travel dalam tempoh yang lebih lama.

Ini beberapa tips yang mungkin akan memudahkan penyediaan makanan untuk si comel nanti.

1. Checklist Peralatan
Selagi boleh, kita mesti nak memasak dan sediakan makanan fresh kan? Jadi peralatan yang digunakan bergantung juga kepada apa yang anak kita biasa makan.
Boleh sediakan senarai siap-siap. Contohnya, ini peralatan yang saya biasa bawa.
Alatan:

 mini rice cooker / slow cooker / electric lunch box
pinggan mangkuk sudu anak. Bawa pinggan seleper yang mungkin senang nak letak dalam luggage(kalau travel dengan kapal terbang)
ziplock bag (ada pelbagai saiz)
pencuci pinggan mangkuk
thermos / food container yang kecil kecil
cooler bag dan ice packs untukkekalkan kesegaran buah ketika keluar berjalan
tissue dan wet tissue
pisau, cutting board (beli yang plastik ade dijual di Yubiso/Daiso)

Ni contoh mini rice cooker yang saya biasa guna. Atas tu boleh steam sambil bawahnya masak nasi. Guna untuk menumis pun boleh. Benda ni kecil je, jadi memang senang masuk luggage.
2. Stok Makanan Kering
Makanan kering yang boleh dibawa dari rumah

serunding ayam / ikan
serbuk bilis/ayam sebagai perasa
homemade biscuits
bawa pasta, beras, bihun
homemade jam

3. Coleman Box Pengganti ‘Peti Ais’
Kalau travel dalam Malaysia atau dengan kereta kita boleh standby coleman box. Ibarat macam kita bawa peti ais, letak ais dan garam. Insha Allah tahan.
Bahan makanan yang boleh simpan dalam coleman box ni antaranya:

sayuran / puri buah-buahan
homemade nugget / kuih muih. Nanti tinggal goreng je
Minyak masak / unsalted butter dalam paket kecil

4. Rancang Menu
Kalau nak cepat, rancang siap-siap menu yang nak dimasak dan asingkan dalam ziplock bag awal-awal.
Contohnya kalau 5 hari nak travel, seeloknya dah plan dah Day 1 nak makan apa untuk breakfast, lunch, snacks.
Makanan anak sentiasa kena fikir awal supaya anak tak meragam.
Foto Kredit: foxnews.com/
5. Perjalanan Dalam Kenderaan
Bagi yang akan travel agak lama di dalam kereta atau kapal terbang, boleh buat bekal macam biasa dan masukkan dalam thermos. Sama macam bawa bekal untuk hantar anak ke babysitter.
Boleh bawa serbuk beras dan sediakan air panas. Bila berhenti makan, kita bancuh terus jadi bubur. Kalau perlu, bawa penapis teh untuk tapis.
Selain tu, boleh juga sediakan finger food atau nasi goreng, nasi putih biasa, telur dadar, ayam cincang, sayur cincang.

Semak Polisi Luar Negara
Kalau travel luar Malaysia, bahan basah bolehlah dibeli ketika dah sampai di destinasi. Roti, telur pun belilah di sana.
Ada sesetengah negara macam Australia tak boleh bawa makanan kering ataupun basah. Jadi, kalau nak lebih selamat semak dulu polisi penerbangan dan kastam negara yang nak dilawati ya!
Pastikan juga anda mendapatkan sumber air yang bersih untuk anak minum dan masak. Kalau was-was dengan kualiti air di sana, beli air di convenience store.
Semoga dengan tips ini, ibu dapat menyediakan makanan yang sihat dan lazat untuk anak-anak walaupun ketika travel!
*Tips dan cara sediakan makanan bayi ketika travel ini dikongsikan oleh Puan Noorsuriati Ahmad Fauzi menerusi Facebook Group Happy Baby Foods Malaysia. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, rujuk post asal beliau di SINI.


8 Cara Sejukkan Rumah Dan Badan Tanpa ‘Air-Cond’. Mudah & Murah!

“Ish panasnya cuaca sekarang ni. Bestnya kalau ada ‘air-cond’, sejuk sikit badan. Tak ada la berpeluh-peluh, tidur malam pun tak selesa. Tapi, nak beli ‘air-cond’ bukannya murah. Lepas tu pulak, kena tanggung bil elektrik yang tinggi. Aduhai, macam mana agaknya cara sejukkan rumah yang panas ni? ”
Memang best kalau dapat duduk dalam bilik atau bangunan yang ada penghawa dingin atau ‘air cond’. Cuaca terik kat luar sana pun tak terasa. Buat apa pun semuanya selesa. Kalau waktu malam, tidur pun seronok diulit kedinginan.

Tapi, tidak semua mampu mengguna ‘air-cond’ di rumah kerana harganya yang agak mahal ditambah jika banyak penggunaannya, maka banyak jugalah elektrik yang perlu dibayar. Bayangkan kalau ada empat atau lima bilik di rumah mengguna ‘air-cond’ sepanjang malam setiap hari, mahu mencecah ribuan ringgit bil elektrik!
Foto Kredit: bbc.com

8 Cara Sejukkan Rumah Dan Badan Tanpa ‘Air Cond’
Jadi, adakah cara sejukkan rumah tanpa membelanjakan wang yang banyak?

Ya, anda boleh lakukan langkah ini untuk menyejukkan rumah tanpa perlu guna ‘air-cond’, iaitu:
1. Gunakan pelembap udara atau ‘humidifier’
Foto Kredit: amazon.com
Pelembap udara atau ‘humidifier’ ini tidaklah semahal ‘air-cond’ tetapi ia boleh digunakan untuk membantu menambah kelembapan udara dengan titisan-titisan wap airnya.
Sekarang, ianya semakin banyak dijual di pasaraya dan juga secara ‘online’. Yang menariknya, anda juga boleh menambahkan aroma wangian untuk menambahkan kesan nyaman dan segar dalam bilik.
2. Jika tiada kipas siling, guna kipas meja dan letakkan berdekatan dengan tingkap
Ini agar udara panas yang terkumpul dalam bilik dianginkan keluar. Lebih banyak kipas lagi bagus.
Foto Kredit: midtwentiesgal.com
3. Letak bantal kecil dalam ‘freezer’ sejam sebelum tidur
Apabila ingin tidur, ambil bantal dan letakkan berdekatan dengan badan. Balut bantal dengan plastik untuk elak ais cair dan meresap ke tilam.
4. Jika bantal tidak cukup, anda juga masukkan selimut dalam ‘freezer’
Lipat kecil-kecil dan masukkan dalam plastik. Sebelum tidur, bawa keluar daripada ‘freezer’.
Guna cadar dan sarung bantal daripada sutera atau satin. Bahan ini menyejukkan badan.
Foto Kredit: laurelleaffarm.com
5. Basahkan sapu tangan dan letak di belakang leher
Ini kerana bahagian ini adalah sensor yang mengawal suhu badan. Jika leher sejuk, maka seluruh badan juga akan rasa sejuk.
6. Beralih tempat tidur
Baring atas lantai beberapa minit jika tilam terasa panas dan membahang. Kemudian kembali semula pada tilam.
Foto Kredit: news.babe.co.id
7. Buat ‘air-cond’ sendiri
Bekukan air botol semalaman. Apabila panas, ambil dan letak di lantai betul-betul di bawah kipas siling atau posisikan kipas meja di belakang air botol beku tadi.
On kan kipas dan anda akan rasa angin kipas sejuk seperti ‘air-cond’. Untuk air botol kekal beku, tabur sedikit garam ke atasnya.
Foto Kredit: adventheatairandplumbing.com
Lagi satu cara, letakkan sebesen ais di depan kipas angin. Boleh sejuk buat sejam dua, jadilah…
Foto Kredit: flickr.com
8. Minimakan haba
Tutup semua perkakasan elektrik yang menjana haba seperti ‘laptop’, lampu dan televisyen sebelum tidur.
Siapa kata tanpa ‘air-cond’ anda tidak mampu sejukkan badan?
Cuma anda kena berusaha lebih untuk dapatkan keselesaan di tahap maksimum. Tentu berbaloi berusaha dengan cara sejukkan rumah di atas.
Lepas berhabis ikhtiar, barulah dapat rasakan nikmatnya. Tidur malam pun lebih lena!


Hanya Guna Sebesen Air Dan 11 Teknik Ini Untuk Sejukkan Rumah Yang Panas Membahang!

“Ada tak cara sejukkan rumah time musim panas ni eh? Tak tahan dah asyik mandi peluh!”
Sejak kebelakangan ini banyak negara termasuk Malaysia, mengalami perubahan iklim cuaca menjadi lebih panas dari kebiasaan. Suhu panas yang boleh menjangkau sehingga 38-40 darjah celcius sebenarnya amat berbahaya dan boleh menjejaskan kesihatan badan.

Sudah bermacam-macam cara seperti membiarkan penghawa dingin dipasangkan seharian pun masih tetap panas membahang kawasan dalam rumah sehingga tak boleh tidur! Rupanya ada satu teknik tradisional dan mudah untuk menurunkan suhu panas rumah dengan menggunakan sebesen air. Baru tahu bahawa teknik ini sudah digunakan dari zaman purba!
Baca juga: AWAS! Strok Haba Boleh Membawa Maut, Doktor Kongsi Cara ‘Emergency’ Nak Turunkan Suhu

CARA SEJUKKAN RUMAH GUNA TEKNIK PENYEJATAN, LETAK SEBESEN AIR JE!

Teknik penyejukan menyejat (evaporative cooling). Haba diserap oleh air-udara lebih sejuk-air tersejat-udara sejuk dilepaskan – proses entalpi penyejatan. Kalau letak balang air ini di kawasan udara keluar masuk, lebih berkesan. Apa yang kita perlu tahu pasal ini?
Sebelum adanya kipas & penghawa dingin, inilah cara yang digunakan oleh manusia selama ribuan tahun untuk mengawal suhu udara dalam rumah. Mesir Purba & Parsi gunakan penangkap angin (windcatcher) untuk sejukkan bangunan. Angin lalu terowong dan menyejatkan kolam air di dalamnya.
Orang Parsi Purba banyak buat ruang bawah tanah (underground) di rumah, sekolah, masjid, dan lain-lain yang biasanya digunakan pada musim panas.
Udara yang masuk ke ruang ini akan disejukkan oleh saluran atau kolam air – ruang bawah tanah sejuk – udara sejuk keluar ke bangunan utama. Orang melayu dulu guna labu sayong nak sejukkan air. Tapi labu sayong bukan saja sejukkan air, tapi dapat sejukkan rumah kalau disimpan dalam rumah melalui proses yang sama.
Teringat dulu, rumah nenek ada simpanan air dalam baldi besar tanah liat, airnya lebih sejuk dari air paip. Rupanya ada banyak cara untuk sejukkan rumah secara semulajadi. Kita perlu tahu:
– Cuaca di luar lebih panas pada waktu siang dan lebih sejuk pada waktu petang/malam
– Udara panas akan naik ke atas, udara sejuk akan berada di bawah
– Pergerakan udara dari tekanan tinggi ke tekakan rendah
– Penggunaan elektrik, aktiviti memasak meningkatkan suhu

Memahami asas ini, kita dapat manfaatkannya untuk sejukkan rumah. Owh ya, jika anda menggunakan aircond, tidak perlu setup suhu 16 untuk sejukkan ruang, cukuplah maintain suhu pada suhu yang nyaman 22-25 sahaja. Ini lebih berkesan & menjimatkan.
11 CARA NAK SEJUKKAN RUMAH
1.Halakan kipas ke ketulan ais batu.
2.Membasuh pakaian pada waktu malam.
3.Pada waktu siang yang panas, tutup tingkap dan pintu.
4.Jika kipas siling ada fungsi penukar arah, tukarkan arah kipas ke lawan jam.
5.Bersihkan habuk kipas dan filter aircond.
6.Kurangkan perabot dan kemas rumah.
7.Gunakan lampu LED.
8.Tutupkan peralatan elekrtik yang tidak digunakan, peralatan yang mengeluarkan haba.
9.Masak simple-simple, kurangkan memanggang.
10.Tetapkan penghawa dingin pada suhu 22-25.
11.Jirus air di permukaan lantai luar pada lewat petang.

Sumber: Public Health, Twitter @ZamirMohyeden


Rupanya Ini Cara Selamat Simpan Petrol, Bukan Pakai Botol Plastik Jenis Ini!

Kebanyakan perkara biasa dilakukan orang awam yang ingin menyimpan minyak petrol tambahan adalah di dalam botol air plastik. Namun, persoalannya adakah botol air plastik sesuai menyimpan bahan api ini? Apakah cara selamat simpan petrol?
Ikuti penerangan lanjut di bawah mengenai bekas penyimpanan petrol yang sesuai, tips menyimpan petrol dengan selamat dan cara bersihkan petrol tumpah.

Baca juga: Tips Ubah Rumah Banyak Barang Jadi Minimalis, Barulah Sedap Mata Memandang!
CARA SELAMAT SIMPAN PETROL

Ya, botol air plastik boleh menyimpan petrol. Namun demikian, adalah tidak digalakkan untuk menyimpan petrol dalam botol air plastik jenis polyethylene terephthalate (PET) untuk jangka masa yang lama kerana petrol boleh memecahkan plastik dan bahan kimia larut lesap ke dalam petrol.

PET merupakan termoplastik. Ciri-ciri botol PET, boleh menyebabkan kebocoran, menimbulkan risiko kepada orang awam.
Jika anda memutuskan untuk menggunakan botol air plastik juga (biarpun ia bukan pilihan yang paling selamat), pastikan menyimpannya di tempat yang selamat dari haba atau api. Hal ini kerana, petrol ialah cecair yang sangat mudah terbakar dan ia mudah bocor keluar dari botol air.
CIRI BEKAS SIMPAN PETROL

Guna bekas plastik jenis High-Density Polyolefin (HDPE), biasanya digunakan dalam pengeluaran tin gas dan tong kerana ia adalah penebat dan melindungi gas daripada kesan persekitarannya.
Disimpan dalam bekas bertutup rapat yang diperbuat daripada keluli karbon tinggi, plastik keras atau gentian kaca.
Bekas digunakan mempunyai ciri keselamatan yang baik dan bersifat plastik atau logam yang dikhususkan untuk bahan api.
Petrol tidak boleh disimpan dalam bekas plastik untuk makanan atau minuman.

TIPS MENYIMPAN PETROL DENGAN SELAMAT
Bekas platik jenis High-Density Polyolefin (HDPE)
1. GUNA BEKAS YANG SELAMAT
Bahan api boleh meruap jika disimpan dengan tidak betul. Sebagai contoh, bekas plastik yang tidak direka untuk menyimpan petrol, dengan mudah boleh membina statik yang boleh menyalakan petrol yang disimpan.
Jika anda mesti menyimpan petrol tambahan di rumah, sentiasa berbuat demikian dalam bekas yang dibuat khusus untuk tujuan tersebut seperti jerrycan. Semua bekas juga harus mempunyai penutup yang selamat.
2. STOR ADA PENGUDARAAN BAIK
Pastikan bilik simpanan anda mempunyai pengudaraan yang baik. Asap daripada petrol berpotensi berbahaya di kawasan kecil yang tertutup.
3. JANGAN SIMPAN DALAM KENDERAAN
Jangan sekali-kali menyimpan bahan api tambahan di dalam kenderaan. Sama seperti bilik kecil yang tertutup, menyimpan bekas bahan api di dalam kereta boleh mendedahkan pemandu dan penumpang kepada asap berbahaya.
Selain itu, walaupun kenderaan mungkin kelihatan seperti tempat yang mudah untuk menyimpan petrol tambahan (memandangkan ia akan tersedia apabila diperlukan), ia boleh berbahaya jika bocor atau jika kereta terlibat dalam kemalangan. Hal ini kerana, petrol sangat mudah terbakar.
4. SIMPAN DALAM TEMPOH PENDEK SAHAJA
Tempoh yang terbaik, bahan api hanya bertahan sehingga enam bulan. Atas sebab ini, anda hanya perlu menyimpan petrol yang mungkin diperlukan dalam tempoh yang singkat.
Jika tidak, anda akan membazirkan wang untuk bahan api yang mungkin tidak digunakan.
CARA BERSIH TUMPAHAN BAHAN API

1. TUANG BAHAN KERING & PENYERAP DI ATAS TANAH
Jika anda menumpahkan bahan api di lantai rumah, tuangkan bahan kering pada tumpahan untuk menyerap petrol. Sebagai contoh, anda boleh menggunakan bahan seperti habuk papan atau pasir. Gunakan kain buruk untuk membersihkan sebarang bahan api pada bekas yang anda isi.
2. VENTILASI KAWASAN TERSEBUT
Buka tingkap atau biar pintu terbuka, pengudaraan boleh membantu menghentikan asap berbahaya daripada terkumpul di kawasan yang ditumpahi minyak.
3. SAPU TUMPAHAN BAHAN API
Sebaik sahaja bahan mempunyai sudah menyerap bahan api, gunakan penyapu untuk menyapu tumpahan dan membuangnya ke dalam beg sampah.
4. BERSIH DAN CUCI
Gunakan detergen dan air suam dengan span untuk membersihkan kawasan tumpahan. Kemudian bilas kawasan tersebut hingga bersih.
5. SEMAK PERATURAN PELUPUSAN DENGAN MAJLIS TEMPATAN
Majlis tempatan bertanggungjawab untuk membersihkan dan melupuskan bahan api. Semak apakah peraturan supaya anda boleh membuang beg sampah dengan betul.
Hal ini kerana, ia mengandungi bahan api yang tertumpah dan mungkin tidak dibenarkan buang di dalam tong sampah.
Sumber: Ozmo / Compare The Market / Environmental Protection


Teknik Kecemasan Selamatkan Diri Sendiri, Ibu Mengandung, Bayi & Orang Tercekik

“Tolong! Anak saya tercekik…”
Tercekik adalah disebabkan saluran pernafasan tersekat atau tertutup disebabkan oleh sesuatu objek sehingga menyebabkan bekalan oksigen terhalang ke paru-paru dan seterusnya ke otak.

Tercekik boleh berlaku kepada semua peringkat umur tidak kira muda atau tua dan boleh menyebabkan kematian. Bagi menyelamatkan nyawa seseorang, pastikan anda tahu teknik betul agar mangsa tercekik boleh bernafas semula.
TEKNIK KECEMASAN SELAMATKAN DIRI SENDIRI, IBU MENGANDUNG, BAYI & ORANG TERCEKIK

Berikut merupakan teknik yang anda patut pelajari. Nyawa seseorang sangat berharga.

Bila kita makan di restoran & ada yang tercekik, macam mana nak bantu? Gunakan teknik heimlish maneuver.
Caranya:

1. Berdiri di belakang orang itu. Letakkan satu kaki sedikit di hadapan yang lain untuk keseimbangan. Lingkarkan lengan anda di pinggang. Tundukkan orang itu sedikit ke hadapan.
2. Buat penumbuk dengan sebelah tangan. Letakkannya sedikit di atas pusat orang itu.
3. Genggam penumbuk dengan tangan yang lain. Tekan kuat ke dlm perut dgn tujahan yang cepat ke atas; seolah-olah cuba mengangkat orang itu.
4. Lakukan 6-10 tujahan perut sehingga sumbatan hilang.

Cara selamatkan diri sendiri tercekik:

1. Letakkan penumbuk sedikit di atas pusat.
2. Pegang penumbuk sebelah tangan dan bengkok diri ke atas permukaan yang keras (contoh kerusi).
3. Tolak penumbuk ke dalam dan ke atas.
Cara selamatkan ibu mengandung tercekik:
Untuk ibu mengandung, buat tujahan dada (tujahan perut untuk orang dewasa yang tak hamil).

Caranya:
1. Letakkan penumbuk pada bahagian tengah tulang dada orang tersebut.
2. Genggam penumbuk dengan tangan yang lain.
3. Berikan tujahan pantas ke dada.
Jika bayi yang tercekik, bagaimana pula?

1. Berikan 5 pukulan belakang (back blows).
Letakkan bayi anda menghadap ke bawah pada lengan bawah anda dan genggam rahangnya dengan tangan anda. Letakkan lengan anda pada kaki anda. Dengan tumit tangan anda yang sebelah lagi, berikan kanak-kanak itu lima pukulan kuat dan laju di antara tulang belikatnya.
2. Berikan 5 tujahan dada (chest thrusts).
Jika objek tidak terkeluar, pusingkan muka bayi ke atas dan sandarkan di atas paha anda. Dengan telunjuk dan jari tengah anda di tengah tulang payudaranya (tepat di bawah puting), berikan lima tujahan dadanya sedalam 1-1.5 inci.
Buat bergantian antara pukulan belakang dan tujahan dada sehingga dia batuk objek tersebut atau mula bernafas sendiri. Lihat dalam mulut untuk memeriksa sama ada anda boleh melihat objek itu. Jika anda dapat melihat objek itu keluarkannya dengan berhati-hati dengan jari anda.
TANDA-TANDA ORANG TERCEKIK

1. Tak boleh bercakap.
2. Kesukaran bernafas/pernafasan bising.
3. Batuk, yang mungkin lemah/kuat.
4. Kulit, bibir dan kuku menjadi biru atau kehitamam.
5. Kulit yg memerah, kemudian menjadi pucat atau berwarna kebiruan.
6. Hilang kesedaran.
Segera bawa ke klinik berhampiran untuk mendapatkan rawatan. Jangan biarkan!
Sumber: Facebook Khairul Hafidz


Cara Semai Benih Kunyit Di Rumah, Senang Tak perlu Beli Dah!

Kunyit merupakan antara bahan sering digunakan dalam masakan. Tak lengkap rasanya juadah rendang kalau tiada kunyit dan daunnya. Betul tak?
Jadi, kalau nak mudah dan jimat, apa kata tanam sendiri sahaja kunyit di rumah. Nak tahu cara semai benih kunyit macam mana? Jom baca perkongsian Razak Adom. Lepas ni ambil kunyit di kebun sendiri sahaja, tak perlu beli.

Baca juga: Baru Beli Dah Layu… Ini Cara Simpan Sayur Agar Tahan Lebih Lama, Sebulan Pun Fresh!
CARA SEMAI BENIH KUNYIT DI RUMAH, SENANG TAK PERLU BELI DAH

1. Pilih isi-isi kunyit yang bermata tunas untuk disemai.

2. Alas bekas dengan 2 lapiasan surat khabar basah.

3. Susun isi kunyit dalam bekas tu.

4. Tutup bahagian atas benih dengan 2 lapis surat khabar basah.

5. Letak di tempat gelap. (Dalam almari/kotak/bungkus dengan kain. Jangan tutup mati sebab benda hidup perlukan udara)
6. Periksa selepas 2 minggu. Keluarkan benih yang dah bertunas panjang (lebih 1 1/2 inci), semai dalam polibag.

7. Tunas yang masih pendek/belum tumbuh, masukkan semula dalam bekas. Basahkan lagi surat khabar penutup. Sambung proses pengeraman.
8. Periksa lagi selepas seminggu. Begitulah seterusnya sehingga semua benih mengeluarkan tunas. Buang benih yang busuk/buruk.

Sumber: Facebook Razak Adom


Cara Semak Arah Kiblat Sempena Istiwa A’dzam, 28 Mei Jam 5.16 Petang

CARA SEMAK ARAH KIBLAT
Fenomena Istiwa’ Azam adalah fenomena yang berlaku apabila Matahari berada diatas titik Zenit sesuatu tempat ketika ia melintasi di Median tempat berkenaan. Ketika Matahari Istiwa di atas Kaabah, bayang-bayang objek di mana-mana tempat di bumi yang menerima cahaya Matahari boleh menjadi panduan arah kiblat.

Dengan berlakunya fenomena ini, umat Islam berpeluang untuk melakukan semakan arah kiblat berpandukan bayang-bayang objek di sekitar tempat solat samada Masjid, Surau, Pejabat dan rumah.
CARA SEMAK ARAH KIBLAT SEMPENA FENOMENA ISTIWA A’DZAM
Pada 28 Mei 2021, Jumaat bersamaan 16 Syawal 1442H – 5:16 PM (waktu Malaysia) akan berlakunya fenomena Istiwa A’dzam.

Istiwa A’dzam ialah kedudukan Matahari tepat berada di atas Kaabah (12:16 PM waktu Mekah). Fenomena ini berlaku dua kali dalam setahun. Oleh itu, seluruh umat islam di Malaysia berpeluang untuk menyemak ketepatan arah kiblat di premis atau kediaman masing-masing.

Kita boleh menyemak arah kiblat dengan menggunakan objek-objek tegak dan lurus sebagai alat pengukur bayang-bayang objek. Pastikan cuaca dalam keadaan baik (tidak mendung/hujan) supaya bayang-bayang objek jelas kelihatan dan mudah untuk ditanda.

Kaedah semakan boleh merujuk kepada infografik yang disediakan dan pastikan waktu yang dirujuk diselaraskan dengan waktu sirim.

Selesai membuat penandaan arah kiblat, maka bolehlah menyemak semula arah kiblat yang sedia ada atau membuat semakan arah kiblat di aplikasi telefon pintar masing-masing. (tertakluk kepada keadaan fungsi sistem GPS di telefon dan gangguan magnet disekitarnya).
Sumber:Pejabat Mufti Wilayah Persekutuan


Cara Mohon Bantuan Laptop Percuma Untuk Pelajar B40

Bantuan Laptop dan Data Internet Percuma adalah disasarkan untuk semua pelajar universiti daripada keluarga B40 oleh Kementerian Pengajian Tinggi (KPT). Dengan adanya bantuan ini, pelajar dapat meneruskan sesi pembelajaran di rumah dengan selesa dan sempurna.
Namun, ada juga dalam kalangan pelajar yang tidak tahu atau tidak sempat untuk berbuat demikian. Jangan risau, ini caranya.

MOHON BANTUAN LAPTOP PERCUMA GOLONGAN B40

Jika anda tidak layak dapat bantuan laptop percuma untuk mahasiswa IPT B40 2021, anda juga boleh mohon potongan harga dan diskaun sebenarnya! Cara mohon bantuan laptop B40 boleh dilakukan dengan cara klik pautan di bawah mengikut jenama laptop yang anda inginkan.

Bantuan Komputer Riba ACER B40

-Permohonan atas talian : https://store.acer.com/en-my/promotion/students
Bantuan Komputer Riba SAMSUNG
-Permohonan atas talian : https://shop.samsung.com/my/samsung-education-store
Bantuan Komputer Riba APPLE
-Permohonan atas talian : https://www.apple.com/my/education/higher-education/
NOTA: Samada anda layak untuk dapat secara percuma untuk bantuan ini, boleh tanyakan terus dengan pihak HEP masing masing.

Sumber: Kementerian Pengajian Tinggi


Anda Kena Kuarantin? Ini Cara Semak Kelayakan Untuk ‘Claim’ RM50 Sehari Melalui MySalam

MySalam merupakan sebuah inisiatif skim takaful perlindungan kesihatan percuma oleh Kerajaan yang memberikan perlindungan takaful kepada individu yang layak menerima manfaat skim Perlindungan Masyarakat mySalam melalui Tabung Amanah mySalam.
Mungkin ramai yang tahu bahawa pembayaran tunai RM8,000 dibayar sekali seumur hidup apabila didiagnos salah satu daripada 45 Penyakit Kritikal dan pembayaran tunai RM50 sehari hospitalisasi untuk maksimum 14 hari.Bukan itu sahaja, buat anda yang perlu menjalani tempoh kuarantin akibat Covid-19, sebenarnya anda juga boleh ‘claim’ pembayaran tunai sebanyak RM50 sehari. Jom kita tengok cara-caranya.

CARA CLAIM MYSALAM, SEHARI RM50
Sekadar perkongsian..mungkin ada yang sudah tahu , mungkin ada yang belum. Ok.. saya mau share untuk sesiapa yang kena kuarantin tu kamu boleh claim MY SALAM. Walaupun kamu kena kuarantin di rumah kamu masih boleh CLAIM. Rm50 sehari. Contoh kamu kena kuarantin 10hari (50×10)= Rm500. (Minimum claim 1hari maximum claim 14 hari).
Tetapi , sebelum melakukan claim.. kamu mesti check kelayakan dulu , kalau LAYAK baru boleh Claim .. cara check kelayakan boleh ikut step ini.

1. Layari www.mysalam.com.my

2.Masukan kad pengenalan tanpa (-)
3.Klik semak
4.Di bawah ada dia nyatakan tu LAYAK ATAU TIDAK LAYAK

Jikalau kamu LAYAK .. ada 2 cara untuk tuntut.
Cara pertama: TUNTUTAN MELALUI ONLINE
1.Log masuk ke portal

2. Kalau belum daftar my salam sila daftar dahulu. Klik LOG MASUK KALI PERTAMA dan ikut step yang diarahkan.
3.Kalau sudah daftar dia minta pengesahan no telefon. Jikalau no telefon sudah tidak boleh digunakan , sila call talian bantuan. Dorg akan bantu reset pasword. Lepas reset password log masuk TETAPKAN PASSWORD BARU dan KEMASKINI PROFILE.

4.Selepas KEMASKINI PROFILE baru la klik TUNTUTAN- PENYERAHAN TUNTUTAN- TUNTUTAN HOSPITALISASI-MASUKKAN TARIKH MULA KUARANTIN DAN TAMAT KUARANTIN- PILIH NON PANEL UNTUK(NAMA HOSPITAL)- MUAT NAIK COPY IC- MUAT NAIK BORANG ANNEX 14&17 ( contoh borang anex 14 dan 17 ada dalam gambar)- HANTAR
5.Selepas hantar.. kena tunggu la keputusan.
Cara kedua

Boleh pergi ke mana-mana kiosk MYSalam , bawa copy Ic dan borang Annex 14&17. Kalau area LABUAN, kiosk mySALAM di hospital Nukleusb (bersebelahan dengan Atm bank rakyat tu). Serahkan saja document dikiosk sana, nanti dorg bantu key in kan.
Paling penting, pastikan no akaun kamu tu di isi kalau yang apply melalui online.
Sumber: Beritabayu.com


Cara Semak Kelayakan Program Subsidi Petrol (PSP) & Membuat Rayuan

Mulai Selasa, 15 Oktober semalam, seramai 2.9 juta penerima Bantuan Sara Hidup (BSH) daripada golongan B40 yang layak menerima bantuan Program Subsidi Petrol (PSP) boleh menyemak kelayakan mereka.
Menteri Perdagangan Dalam Negeri dan Hal Ehwal Pengguna, Datuk Seri Saifuddin Nasution Ismail berkata sekiranya ada nama penerima bantuan yang tercicir, mereka boleh melengkapkan maklumat melalui fungsi rayuan dalam portal itu.

Beliau berkata data penerima PSP daripada golongan B40 itu adalah berdasarkan data asas penerima BSH yang diperoleh daripada Kementerian Kewangan, dan ia disilang semak dengan data pemilikan kenderaan daripada Jabatan Pengangkutan Jalan (JPJ).
“Silang semak dilakukan berdasarkan kriteria pemilikan kenderaan yang layak untuk bantuan PSP. Hasil silang semak ini, kementerian mengenal pasti 2.9 juta penerima bantuan PSP daripada golongan B40 yang layak untuk menerima subsidi ini.

Syarat Kelayakan
Seperti yang diumumkan sebelum ini, syarat kelayakan bantuan PSP adalah seperi berikut:

Cara Semak Kelayakan Program Subsidi Petrol (PSP)
Untuk menyemak kelayakan bantuan Program Subsidi Petrol (PSP) ini, ikuti langkah di bawah ini.
1. Layari laman sesawang berikut:
http://psp.kpdnhep.gov.my

2. Masukkan maklumat nombor Mykad di ruang yang tertera pada paparan skrin.

3. Semak status / kemaskini

Permohonan Baru / Rayuan
Jika nama anda tercicir, anda boleh membuat rayuan dengan menekan butang ‘Ingin Merayu’.

Kemudian isikan maklumat berkenaan.

Jika ada daripada golongan yang layak menerima BSH dan memiliki kenderaan sepertimana kriteria dalam PSP tetapi belum berdaftar dengan BSH, anda diminta untuk segera mendaftar program BSH dengan Kementerian Kewangan.
Permohonan Daripada Bukan Penerima BSH Akan Diumumkan Kelak
Untuk makluman, semakan kelayakan buat masa ini belum lagi termasuk golongan bukan penerima BSH yang diumumkan oleh Menteri Kewangan Lim Guan Eng dalam ucapan Belanjawan 2020.
Proses serta tarikh permohonan baharu untuk penerima PSP daripada golongan bukan penerima BSH akan diumumkan setelah butiran pelaksanaannya diperhalusi bersama Kementerian Kewangan dalam masa terdekat nanti.
Sebarang pertanyaan boleh diajukan terus melalui hotline 1800886800, e-mel: [email protected] atau melalui aplikasi WhatsApp di nombor 019-2786356.


Result SPM Diumum Hari Ini. Yang Tak Dapat Ke Sekolah, Ini Cara Semakan Online & SMS

Menerusi kenyataan rasmi Kementerian Pendidikan Malaysia, keputusan SPM 2018 akan diumumkan pada hari ini iaitu Khamis, 14 Mac 2019.
Oleh itu, calon boleh mendapatkan keputusan peperiksaan mereka di sekolah masing-masing selepas jam 10 pagi.

Cara Semak Keputusan SPM Melalui Laman Web & SMS
Bagi Calon SPM 2018 yang tidak dapat hadir atau yang terjejas dengan penutupan sekolah di daerah Pasir Gudang, semakan keputusan SPM tetap boleh dibuat melalui laman web secara online atau SMS.
MySMS 15888

Untuk menghantar teks pesanan mySMS 15888, taipkan SPM<jarak>NoKP<jarak>AngkaGiliran dan SMS ke 15888
Talian dibuka mulai 10 pagi 14 Mac hingga 20 Mac 2019.
Lihat contoh mesej dalam gambar di bawah.

Layari Laman Web Lembaga Peperiksaan

Semak melalui laman web Lembaga Peperiksaan di sppat.moe.gov.my/semakan.
Isikan butiran yang diminta seperti no kad pengenalan dan nombor angka giliran.
Klik butang ‘semak’.

Selamat Berjaya
Mudah kan?
Lepas dah semak nanti, jangan pula lupa untuk datang ke sekolah bagi mendapatkan dokumen rasmi peperiksaan SPM.
Semoga berjaya ya adik-adik!


Keputusan UPSR 2018 Diumum 29 November Ini. Semakan Online & SMS Disediakan

Info buat ibu bapa dan pelajar Tahun 6 yang menduduki UPSR September lalu, Ujian Pencapaian Sekolah Rendah (UPSR) 2018 termasuk Pelaporan Pentaksiran Sekolah Rendah (PPSR) akan diumumkan pada 29 November ini.
Ketua Pengarah Pelajaran Datuk Dr Amin Senin berkata calon UPSR terlibat boleh mengambil keputusan tersebut di sekolah masing-masing bermula 10 pagi.

Boleh Disemak Dengan Perkhidmatan SMS & Portal Online
Selain hadir ke sekolah untuk mengambil keputusan, kini calon juga boleh menggunakan perkhidmatan semakan keputusan UPSR 2018 melalui mySMS 15888.
Perkhidmatan talian tersebut akan diaktifkan bermula 10 pagi, 29 November dan akan ditamatkan pada 6 petang, 8 Disember.

Bagi murid yang tidak dapat hadir mengambil dokumen pelaporan, waris dibenarkan mengambilnya bagi pihak murid.

Beliau berkata semakan keputusan UPSR dan Pentaksiran Alternatif Sekolah Rendah (PASR) 2018 juga boleh dibuat melalui portal Lembaga Peperiksaan di laman lp.moe.gov.my.
PPSR merupakan dokumen yang melaporkan kejayaan murid pada akhir persekolahan peringkat rendah yang merangkumi Pentaksiran Bilik Darjah (PBD), Pentaksiran Psikometrik (PPsi), Pentaksiran Aktiviti Jasmani, Sukan dan Kokurikulum (PAJSK) dan UPSR bagi murid aliran perdana atau PASR bagi murid berkeperluan khas masalah pembelajaran. –BERNAMA.